title: Elisabeth Beskow

text: Elisabeth Maria Beskow, kirjailijanimi Runa (19. marraskuuta 1870 Tukholma – 17. lokakuuta 1928 Tukholma) oli ruotsalainen kirjailija. Hän oli Gustaf Emanuel Beskowin ja Anna Vilhelmina Emanuelsdotterin tytär sekä Elsa Maartmanin (Beskow) kanssa avioituneen Natanael Beskowin serkku.


title: Elisabeth Beskow

text: Elisabeth opiskeli aluksi Beskowin koulussa ja jatkoi opintojaan Sabbatsbergin sairaalassa ja Sophiakodissa.


title: Elisabeth Beskow

text: Beskow kirjoitti salanimellä "Runa" viisikymmentä romaania ja lastenkertomusta. 1900-luvun alkupuolella hän oli Selma Lagerlöfin jälkeen luetuin ruotsalainen naispuolinen kirjailija. Hänen romaaneilleen oli tunnusomaista uskonnollis-ideologinen elämänkäsitys sekä usein selvä opetus ja rakenne. Teoksissa käsitellään miesten ja naisten tasa-arvoa, vastustetaan eläinkokeita ja ollaan myönteisiä kasvissyönnille.


title: Elisabeth Beskow

text: Hänen kirjojaan on käännetty tanskaksi, suomeksi, ranskaksi, englanniksi, saksaksi ja hollanniksi.


title: Brasilian kansalliskongressi

text: Brasilian kansalliskongressi on Brasilian ylin lakia säätävä elin. Se koostuu kahdesta kamarista: senaatista ja edustajainhuoneesta. Senaatissa on kolme edustajaa kustakin 26 osavaltiosta ja kolme pääkaupunkialueesta. Senaattorit valitaan 8 vuodeksi kerrallaan. Alahuoneen eli edustajainhuoneen 513 jäsenen vaalikausi on 4 vuotta.


title: Brasilian kansalliskongressi

text: Oscar Niemeyer suunnitteli kansalliskongressille uuden rakennuksen pääkaupunki Brasíliaan vuonna 1985. Rakennuksessa on kaksi korkeaa tornia, ja niiden vieressä Senaatin sali on kupolin ja alahuoneen sali soppakulhon muotoinen.


title: Kaarlo Pulkkinen

text: Kaarlo Adrian Pulkkinen (5. huhtikuuta 1878 Lempäälä – 16. heinäkuuta 1932 Viiala) oli opettaja ja urheiluvaikuttaja.


title: Kaarlo Pulkkinen

text: Kaarlo Pulkkisen vanhemmat olivat ratamestari Ananias Pulkkinen ja Hilda Halkola ja puoliso vuodesta 1910 Hilja Sofia Pasanen (k. 1912). Pulkkinen tuli ylioppilaaksi Hämeenlinnan lyseosta 1898 ja valmistui voimistelunopettajaksi 1902. Hän oli voimistelun vt. kollega Joensuun lyseossa 1898–1899, voimistelun, maantiedon ja terveysopin vt. kollega Kajaanin seminaarissa 1902–1903, voimistelun kollega Porin lyseossa 1904–1905 ja terveysopin opettaja Porin ammattikoulussa 1907–1909. Turun suomalaisen reaalilyseon voimistelun ja terveysopin lehtori hän oli vuodesta 1909 ja Turun teollisuuskoulussa 1918–1919. Sanomalehden toimittajana Porissa Pulkkinen työkenteli 1905–1906. Hän oli SVUL:in Porin piirikerhon perustajia ja puheenjohtaja 1908–1909 ja toimi useiden eri urheiluseurojen johtajana.


title: Steven Wright

text: Steven Richard Wright (s. 30. elokuuta 1984 Torrance, Kalifornia, Yhdysvallat) on yhdysvaltalainen baseballpelaaja. Hän pelaa syöttäjänä. Hänen lempinimensä on "Knucksie".


title: Steven Wright

text: Wright aloitti Major League -uransa huhtikuussa 2013. Hän on edustanut koko ajan Boston Red Soxia. Hänet valittiin American Leaguen tähdistöjoukkueeseen kaudella 2016.


title: CC Sabathia

text: Carsten Charles Sabathia (s. 21. heinäkuuta 1980 Vallejo, Kalifornia, Yhdysvallat) on yhdysvaltalainen baseballpelaaja. Hän pelaa syöttäjänä. Hänen lempinimensä on "Dub".


title: CC Sabathia

text: Sabathia aloitti Major League -uransa huhtikuussa 2001. Hän on edustanut Cleveland Indiansia vuosina 2001–2008, Milwaukee Brewersia vuonna 2008 sekä New York Yankeesia vuodesta 2009. Hän kuului World Seriesin voittaneeseen joukkueeseen vuonna 2009. Hänet on palkittu American Leaguen parhaana syöttäjänä Cy Young -palkinnolla kaudella 2007 sekä valittu American Leaguen tähdistöjoukkueeseen vuosina 2003–2004, 2007 sekä 2010–2012.


Kirjepommit Yhdysvalloissa lokakuussa 2018 lähetettiin useille demokraattien tukijoille, jotka ovat vastustaneet Yhdysvaltojen presidentin Donald Trumpin näkemyksiä. Pommit eivät ehtineet aiheuttaa vahinkoa. Niissä ei ollut sytytinmekanismia, mutta niissä oli erittäin herkkää räjähdeainetta.


title: Kirjepommit Yhdysvalloissa lokakuussa 2018

text: Pommien lähettäjä oli kiihkeä Trumpin kannattaja, 56-vuotias floridalainen mies, jolla on aiempi rikostausta, muun muassa tuomio pommiuhkauksesta 2001. Hänet otettiin kiinni 27. lokakuuta 2018. Pommeja on löytynyt yhteensä neljätoista.


text: Pommeja lähetettiin ainakin Barack Obamalle, Hillary Clintonille, George Sorosille, Joe Bidenille, John Brennanille CNN:n osoitteeseen, Robert de Nirolle. ja kongressiedustaja Maxine Waterille. Pommi meni myös kongressiedustaja Debbie Wasserman Schultzille mutta se oli tarkoitettu entiselle oikeusministerille Eric Holderille.


text: Trump on epäsuorasti syyttänyt kirjepommeista mediaa.


title: Porvoon Kristuksen kirkastumisen kirkko

text: Porvoon ortodoksinen kirkko eli Porvoon Kristuksen kirkastumisen kirkko on Porvoossa sijaitseva ortodoksinen kirkkorakennus. Kirkko kuuluu Helsingin ortodoksiseen seurakuntaan. Kirkko rakennettiin vuosina 1980-luvun lopulla ja sen vihki käyttöön Helsingin metropoliitta Tiihon 5. elokuuta 1989. Kirkko on pyhitetty Kristuksen kirkastumisen muistolle. Kirkon suunnittelijana toimi arkkitehti Juhani Sorsa.


title: Maximus Aquilalainen

text: Pyhä Maximus Aquilalainen (228? - n. 250) oli diakoni, marttyyri ja pyhimys. Keisari Deciuksen vainojen alettua hän oli yksi ensimmäisistä jotka pidätettiin, joidenkin lähteiden mukaan vapaaehtoisesti. Miestä kidutettiin ja lahjottiin, mutta kidutus oli tehotonta ja lopulta pyhimys heitettiin jyrkänteeltä alas. Hänen muistopäiväänsä vietetään 10. kesäkuuta tai 20. lokakuuta ja hän on Italian Aquilan suojeluspyhimys. Hän eli oletettavasti seuraavien neljän paavin hallintokausien aikana: pyhä Urbanus I (222-230), pyhä Pontain (230-235), pyhä Anterus (235-236) ja pyhä Fabianus (236-250). Keisari Otto I Suuri ja paavi Johannes XII tulivat 10. kesäkuuta 956 kunnioittamaan pyhimyksen reliikkejä.


title: Sahle-Work Zewde

text: Sahle-Work Zewde (; s. 21. helmikuuta 1950 Addis Abeba) on etiopialainen diplomaatti. Hänet valittiin Etiopian presidentiksi 25. lokakuuta 2018 ensimmäisenä naisena.


title: Sahle-Work Zewde

text: Sahle-Work on työskennellyt Etiopian suurlähettiläänä useissa maissa. Viimeksi ennen presidentiksi valintaa hän oli Yhdistyneiden kansakuntien (YK) alipääsihteerinä ja n erityisedustajana Afrikan unionissa.


title: Sahle-Work Zewde

text: Sahle-Work syntyi Addis Abebassa ja kävi siellä myös peruskoulun ja lukion Lycée Guébré-Mariamin kansainvälisessä koulussa. Sen jälkeen hän opiskeli Ranskassa Montpellier'n yliopistossa luonnontieteitä. Hän puhuu sujuvasti amharaa, ranskaa ja englantia.


title: Sahle-Work Zewde

text: Sahle-Work oli Yodit Emirun jälkeen toinen nainen, joka nimitettiin Etiopian suurlähettilääksi.


title: Sahle-Work Zewde

text: Sahle-Work toimi 1989–1993 Etiopian Senegalin-suurlähettiläänä ja vuosina 1993–2002 Etiopian Djiboutin-suurlähettiläänä ja pysyvänä edustajana IGAD:ssa. Myöhemmin, vuosina 2002–2006 hän toimi Etiopian Ranskan-suurlähettiläänä ja pysyvänä edustajana Unescossa.


title: Sahle-Work Zewde

text: Sittemmin Sahle-Work on työskennellyt muissakin korkeissa viroissa, kuten Etiopian pysyvänä edustajana Afrikan unionissa ja ECA:ssa ja Etiopian ulkoasiainministeriön Afrikan asioiden pääjohtajana.


title: Sahle-Work Zewde

text: Vuoteen 2011 asti Sahle-Work toimi YK:n pääsihteerin Ban Ki-moonin erityisedustajana ja BINUCA:n johtajana.


title: Sahle-Work Zewde

text: Vuonna 2011 Ban nimitti Sahle-Workin YK:n Nairobin-toimiston pääjohtajaksi. Sahle-Workin aikana toimistosta tuli yhä tärkeämpi YK:n keskuspaikka Itä- ja Keski-Afrikassa.


title: Sahle-Work Zewde

text: Kesäkuussa 2018 YK:n pääsihteeri António Guterres nimitti Sahle-Workin YK:n alipääsihteeriksi ja erityisedustajakseen Afrikan Unionissa ja YK:n Afrikan unionin -toimiston johtajaksi. Hän oli ensimmäinen kyseisessä virassa ollut nainen.


title: Sahle-Work Zewde

text: Sahle-Work nimitettiin Etiopian presidentiksi 25. lokakuuta 2018 ensimmäisenä naisena ja neljäntenä presidenttinä sen jälkeen, kun Etiopiaa johtava poliittinen liittouma EPRDF nousi maassa valtaan. Hän otti epäselvissä olosuhteissa eronneen Mulatu Teshomen paikan, ja hänen odotetaan toimivan virassa kaksi kuuden vuoden kautta. Sahle-Work oli nimityshetkellä ainoa Afrikan naispuolinen valtionpäämies ja keisarinna Zewditun jälkeen ensimmäinen Etiopian valtionpää.


title: Ismael Khalkedonilainen

text: Pyhä Ismael Khalkedonilainen (kuollut 362 Khalkedonissa) oli persialainen marttyyri ja pyhimys. Hänet lähetettiin yhdessä muiden persialaisten marttyyrien Manuelin ja Sabelin kanssa kuninkaansa Baltanin toimesta neuvottelemaan rauhaa keisari Julianus Apostaatin kanssa Khalkedonissa. Neuvottelun sijasta Julianus pidätti heidät, käski heidän uhrata epäjumalankuville ja heidän kieltäytyessään teloitti heidät. Keisari Theodosius Suuri omisti kirkon heidän kunniakseen Konstantinopoliin. Pyhimyksen ruumis poltettiin eikä hänestä ole jäänyt jäljelle reliikkejä. Hänet mainitaan vuoden 1914 "Martyrologium Romanumissa" ja hänen muistopäiväänsä vietetään 17. kesäkuuta.


title: 2-metyylifuraani

text: 2-Metyylifuraani (CHO) on aromaattinen heterosyklinen orgaaninen yhdiste ja furaanin johdannainen. Yhdistettä käytetään orgaanisen kemian synteeseissä, liuottimena ja lisäksi sitä tutkitaan käytettäväksi biopolttoaineena.


title: 2-metyylifuraani

text: Huoneenlämpötilassa 2-metyylifuraani on väritöntä tai kellertävää nestettä, jolla on miellyttävä haju. Yhdisteen kemialliset ominaisuudet ovat furaanin kaltaisia ja se voidaan esimerkiksi pelkistää vedyttämällä 2-metyylitetrahydrofuraaniksi.


title: 2-metyylifuraani

text: Nykyisin kaikki käytettävä 2-metyylifuraani muodostuu sivutuotteena valmistettaessa furfuryylialkoholia furfuraalista. Katalyyttinä reaktiossa toimii kuparikromiitti (CuCrO). Yhdisteen valmistamiseksi on pyritty kehittämään selektiivisiä synteesireittejä furfuraalista ja furfuryylialkoholista. Tämän lisäksi 2-metyylifuraanin tuottamista bioteknisesti tutkitaan.


title: 2-metyylifuraani

text: 2-Metyylifuraania käytetään orgaanisen kemian synteeseissä lähtöaineena. Siitä valmistetaan muun muassa 2-metyylitetrahydrofuraania, klorokiinia, 5-metyylifurfuraalia, 3-asetyyli-1-propanolia ja typpeä ja rikkiä sisältäviä heterosyklisiä yhdisteitä. Sitä voidaan myös käyttää liuottimena ja tässä käytössä sen ominaisuudet ovat furaaniin verrattavat. 2-Metyylifuraanin käyttöä biopolttoaineena tutkitaan.


title: 2-metyylifuraani

text: Yhdistettä esiintyy kukkien tuoksuissa ja semiokemikaalina eliöiden viestinnässä.


title: Rautalammin pyhän Nikolaoksen kirkko

text: Rautalammin ortodoksinen kirkko eli Rautalammin pyhän Nikolaoksen kirkko on Rautalammilla sijaitseva ortodoksinen kirkkorakennus. Kirkko kuuluu Rautalammin ortodoksiseen seurakuntaan. Kirkko rakennettiin vuonna 1959 Rautalammin kirkonkylän keskustaan ja sen vihki käyttöön piispa Paavali 12. kesäkuuta 1960. Kirkko on pyhitetty pyhälle Nikolaokselle. Kirkon suunnittelijana toimi arkkitehti Ilmari Ahonen, jonka suunnittelemista keskuskupolikirkoista Rautalammin kirkko on ainoa puusta rakennettu. Keväällä 1960 kirkkoon saatiin taiteilija Veikko Marttisen maalaamat ikonit. Vuonna 1985 kirkon ikonostaasin ikonit ja kuninkaanovet uusittiin, jolloin uudet ikonit maalasi Margit Lintu. Kirkkosalissa on myös neljä Salmin Orusjärven kirkon entistä ikonia. Kirkossa on tehty sisäremontti vuonna 2003 ja ulko-osat on uudelleenmaalattu kesällä 2006.


title: Brooks Running

text: Brooks Sports, Inc., joka tunnetaan myös nimellä Brooks Running Company, on yhdysvaltalainen juoksujalkine ja -vaate valmistaja. Yhtiön pääkonttori sijaitsee Seattlessa Yhdysvalloissa ja tuotemerkki on edustettuna 60 maassa ympäri maailmaa. Suomessa Brooksin jakelusta on vastannut toukokuusta 2018 alkaen Brooks Scandinavia AB. Brooks Sports, Inc. on sijoitusyhtiö Berkshire Hathawayn tytäryhtiö. Brooks on ollut juoksun erikoiskauppojen johtava merkki Yhdysvalloissa vuodesta 2011 saakka.


title: Brooks Running

text: Brooksin perusti Philadelphiassa, Yhdysvalloissa, Morris Goldenberg vuonna 1914. Alunperin yritys valmisti uimakenkiä, mutta 1920-luvulla Brooks alkoi tehdä baseball-kenkiä ja 1930-luvulla tuoteperhe laajeni amerikkalaisen jalkapallon kenkiin.


title: Brooks Running

text:
1970-luvulla Brooks laajensi valikoimaansa juoksukenkiin ja esitteli useita vielä nykypäivänäkin kenkien valmituksessa käytettyjä tekniikoita. Yhtiö aloitti yhteistyön useiden huippujuoksijoiden kanssa, mukaan lukien olympiavoittaja Marty Liquori.
Vuonna 1975 Brooks lanseerasi ensimmäisen premium -sarjan kenkänsä, Villanovan. Villanova oli markkinoiden ensimmäinen kenkä, joka oli varustettu EVA-välipohjalla, kumimassalla joka toimii iskunvaimentimena astuttaessa. Hieman myöhemmin myös muut kenkämerkit alkoivat siirtyä samaan teknologiaan kengän valmistuksessa. Villanovaa seurasi Vantage, joka lanseerattiin 1977. Vantageen oli rakennettu sisäsyrjälle kiila, joka ehkäisi ylipronaatiota askeleen yhteydessä. Samana vuonna, kiitos pronaatiotuen, vaimennuksen ja kestävyyden, valittiin Vantage vuoden parhaaksi kengäksi Runner’s World -lehden vertailussa. Villanova ja Vantage nostivat Brooksin yhdeksi USA:n markkinoiden kuumimmista merkeistä, ja 1970 -luvun lopussa merkki oli jo kolmen suurimman juoksukenkäbrändin joukossa Yhdysvalloissa.


title: Brooks Running

text:
Menestyskulku sai äkillisen lopun 1980-luvulla, kun Puerto Ricossa sijainnut Brooksin kenkävalmistaja ei kyennyt kasvaneen kysynnän myötä vastaamaan laatuvaatimuksiin. Lähes 30 prosenttia, eli noin 50 000 paria palautui Brooksille viallisina. Laatuongelmat ajoivat Brooksin taloudelliseen ahdinkoon ja lopulta yhtiötä haettiin konkursiin. Konkurssin uhka saatiin kuitenkin väistettyä kun Wolverine World Wide osti Brooksin Vuonna 1981.
Uuden omistuspohjan myötä Brooks pystyi jälleen keskittymään tuotekehitykseen ja vuonna lanseerattiin Chariot. Chariot oli ensimmäinen juoksukenkä, johon oli rakennettu erillinen kiertojäykkyystuki. Tuen ideana oli vakauttaa kenkää ilman että sen rullaavuus kärsii. Chariot vaikutti lopulta suuresti siihen, miten juoksukenkiä jatkossa valmistettiin. Vuonna 1987 Brooks lanseerasi myös erillisen naisten malliston, jossa oli otettu huomioon naisten anatomiset vaatimukset kengän istuvuuden kannalta.


title: Brooks Running

text:
Vuosina 1992 ja 1994 Brooks julkaisi kaksi mallia, jotka ovat edelleen merkin valikoimassa, Beast ja Adrenaline GTS. Siinä missä Beast tarjosi maksimaalisen tukevuuden ja vakauden, oli Adrenaline GTS suunniteltu matalammaksi kengäksi juoksijoille, joilla on korkeampi holvikaari ja leveämpi lesti. Beast muodostui aikansa jättimenestyksi, kun taas Adrenaline GTS on noussut vuosien saatossa yhdeksi kaikkien aikojen myydyimmistä juoksukengistä.
Wolverine World Wide myi Brooksin vuonna 1993 norjalaiselle sijoitusyhtiölle, Rokkelle, joka vuorostaan myi Brooksin vuonna 1998 yhdysvaltalaiselle sijoitusyhtölle, J.H. Whitney & Co:lle.
Vuonna 1999 syntyi slogan Run Happy, joka on käytössä vielä nykyäänkin. Run Happy -ajatus perustuu ideaan, jossa juoksija rakastaa juoksemista, ja Brooksin tuotteilla hän ”saavuttaa sen juoksuelämyksen, jonka hän haluaa saavuttaa”.


title: Brooks Running

text:
Vuonna 2001 Jim Weber nimitettiin Brooksin uudeksi toimitusjohtajaksi. Samaan aikaan myyntikuvut olivat jälleen laskeneet ja konkurssin uhka oli taas konkreettinen. Weber päätyi poistamaan halvemman hintaryhmän kengät Brooksin mallistosta ja keskittämään kehitystyön teknisiin kenkiin, sillä hän näki teknisten kenkien segmentissä Brooksin kannalta parhaan markkinaraon. Jälleenrakennuksen myötä myös muiden urheilulajien kengät poistettiin valikoimasta. Lopulta tuotevalikoimasta katosi puolet, minkä seuraksena yhtiön liikevaihto putosi 20 miljoonaan dollariin. Toimenpiteet kuitenkin auttoivat, sillä kolme vuotta myöhemmin liikevaihto oli noussut 69 miljoonaan dollariin.
Russel Athletic osti Brooksin vuonna 2004, ja kaksi vuotta myöhemmin Fruit of the Loom osti Russell Athleticin, ja Brooksista tuli sen tytäryhtiö. Fruit of the Loomin emoyhtiö, Berkshire Hathaway liitti lopulta Brooksin omaksi tytäryhtiökseen vuonna 2011.
Vuonna 2008 Brooks lanseerasi BioMoGon, biologisesti hajoavan välipohjan. Siinä missä perinteisen EVA-välipohjan maatumisaika voi olla jopa 1 000 vuotta, maatuu BioMoGo-välipohja 20 kertaa nopeammin. Brooks arvioi, että BioMoGo-välipohjan käyttö vähentää jätteen määrää 15 000 tonnilla jokaista 20 vuotta kohden. BioMoGo-teknologia on nykyisin myös kaikkien muiden merkkien käytettävissä.


title: Brooks Running

text:
Brooks DNA (myöhemmin Super DNA) -välipohja esiteltiin. Teknologia perustuu ei-newtonilaiseen nesteeseen, jonka ansiosta kengän välipohja mukautuu käyttäjän sukupuoleen, painoon ja vauhtiin sopivaksi.
Brooks nousi vuonna 2011 juoksun erikoiskauppojen markkinajohtajaksi Yhdysvalloissa ja vuotta myöhemmin Footwear News valitsi Brooksin vuoden tuotemerkiksi.
Vuonna 2014 Brooksin markkinaosuus Yhdysvaltain erikoiskaupoissa oli 29% ja yhtiö saavutti 100-vuotisjuhlansa kunniaksi 500 miljoonan dollarin liikevaihdon. Toimitusjohtaja Weber arvioi tuolloin, että nykyisellä kasvuvauhdilla, Berkshire Hathawayn investoinneilla sekä sen pääomistajan, Warren Buffettin, tuella Brooks pystyy kasvattamaan liikevaihtoaan yli miljardiin dollariin.
Vuonna 2014 Brooks lanseerasi Guide Rails -tukiteknologian. Perinteisesti kenkien tukijärjestelmät ovat tukeneet jalkaa juostessa, vaikka tuelle ei olisi ollut välitöntä tarvetta. Guide Rails on kehitetty toimimaan sitten, että sen tukevuusominaisuudet tulevat esille vain siinä tapauksessa, jos juoksijan askel tarvitsee tukea. Brooksin mukaan Guide Rails sallii juoksijan luonnolliset liikeradat estäen kuitenkin samalla polven ja nilkan ylikiertymistä. Toisen sukupolven Guide Rails -tuet on lanseerattu vuoden 2018 aikana.
Vuonna 2017 Sports Illustrated valitsi testeissään Glycerinin ja Launchin parhaiksi juoksukengiksi. Samana vuonna Yhdysvaltalainen Runner’s World palkitsi Adrenaline GTS 18:n Editor’s Top Choice palkinnolla, sekä Men’s Fitness nosti uutuusmalli Levitaten kymmenen parhaan juoksukengän joukkoon.


title: Brooks Running

text:
The Brooks Running Responsibly Program on Brooksin strateginen kestävän kehityksen ohjelma, jonka tavoitteista ja niiden saavuttamisesta toimitetaan vuosittain julkinen raportti. Vuonna 2014 Brooks alotti yhteistyön Bluesign Technologiesin kanssa. Bluesign -järjestelmän kumppaniksi haluava valmistaja sitoutuu noudattamaan Bluesign standardeja valmistusprosessissaan. Ympäristön ja kuluttajan suojeluun tähtäävä Bluesign -standardi koostuu viidestä periaatteesta: Resurssien tuottavuus, kuluttajaturvallisuus, ilmaan joutuvat päästöt, veteen joutuvat päästöt, työterveys ja -turvallisuus.
Brooks on myös maailmanlaajuisen kauppajärjestön Sustainable Apparel Coalitionin jäsen. Järjestö pyrkii vähentämään kenkien ja vaatteiden haittavaikutuksia ympäristöön ja yhteiskuntaan. Vuonna 2015 saksalainen kuluttajajärjestö Stiftung Warentest valitsi Brooksin eettisimmäksi juoksubrändiksi. Eettisyyttä arvioitaessa otettiin huomioon Brändien omat tavoitteet, kenkien tuotantoketju, ja toiminnan avoimuus.
Brooksin pääkonttori Seattlessa on arvioitu yhdeksi maailman ympäristöystävallisimmistä rakennuksista. Rakennus käyttää 75 prosenttia vähemmän energiaa Seattlen keskimääräiseen toimistorakennukseen verrattuna verrattuna. Lisäksi rakennus kerää talteen ja kierrättää jopa puolet siihen vuoden aikana osuvasta sadevedestä.


title: Torkkeli Jewellery

text: Torkkeli Jewellery on suomalainen koru- ja kultaseppäalan yritys. Yrityksen kotipaikka on Jyväskylässä, Keski-Suomessa. Toimitusjohtajana toimii Pasi Torkkeli joka on kultaseppä sekä muotoilija. Torkkeli Jewellery on perustettu vuonna 2012, ja tätä ennen Pasi Torkkeli toimi kultaseppänä yrityksessään Aurium Ky. Torkkeli Jewelleryn kihla- ja vihkisormuksia myydään ympäri maailmaa ja kaikki Torkkelin korut valmistetaan käsityönä Jyväskylän pajassa. Varsinkin Torkkeli Jewelleryn filigraanisormusmallisto on suosittu Pohjois-Amerikassa.


title: Aidon

text:
Aidon Oy on suomalainen älykkäiden sähkönmittausratkaisujen valmistaja. Sen tuotteita ovat sähkön etäluentajärjestelmät jaälyverkkoratkaisut, joita se myy etenkin pohjoismaisille sähkönjakeluyhtiöille. Yrityksen kotipaikka on Jyväskylässä ja sillä on toimistot myös Vantaalla, Solnassa Ruotsissa ja Askerissa Norjassa
sekä logistiikkakeskukset Vantaalla ja Norjan Bærumissa.


title: Aidon

text: Kevääseen 2018 mennessä yritys oli toimittanut Pohjoismaihin 2,6 miljoonaa energianmittauslaitetta. Yritys on markkinajohtaja Suomessa ja Norjassa. Sähkömittarit on määrätty EU-direktiivissä etäluettaviksi ja eri EU-maat soveltavat määräystä omassa tahdissaan, ruotsalaiset ja suomalaiset sähköverkkoyhtiöt ensimmäisten joukossa. Moni muu maa on muutostyössä vasta alussa: ja Aidonin mukaan tulevina vuosina Euroopassa vaihdetaan satoja miljoonia sähkömittareita. Vuonna 2017 yli kaksi kolmasosaa liikevaihdosta tuli Norjasta. Aidon tavoittelee Ruotsissa vähintään 30 prosentin markkinaosuutta.


title: Aidon

text: Vuonna 2018 Aidon selvitteli, voisiko se lisensoida teknologiaansa muihin maihin.


title: Aidon

text: Aidon oli ensimmäinen yritys maailmassa, joka alkoi liittää sähkömittareihin sähköverkon toimintaa tunnistavia antureita. Se kutsuu sähkömittareitaan energiapalvelulaitteiksi. Ne ovat kuin älypuhelimia, joita voi päivittää etäältä ja joihon voi ladata erilaisia sovelluksia. Laitteet integroidaan energiayhtiöiden tietojärjestelmiin, jossa ne rekisteröivät reaaliaikaisesti tietoa esimerkiksi häiriöistä ja pienjänniteverkon kuormituksesta. Aidon auttaa myös analysoimaan sähköverkosta kerättyä dataa. Tuotteiden avulla jakeluverkkoyhtiöt näkevät nyt ensimmäistä kertaa, onko heidän asiakkaillaan sähköt vai ei.


title: Aidon

text: Aidonin mittareiden elektroniikka tehdään Kiinassa, Latviassa ja Liettuassa. Ohjelmistot niihin tehdään Jyväskylässä ja asiakkaille sopiviksi ne räätälöidään Vantaalla ja Norjassa. Niiden myyntihinta on keskimäärin noin sata euroa.


title: Aidon

text: Seitsemän sähköinsinööriä perusti Aidonin Jyväskylässä vuonna 2004. He olivat tutustuneet toisiinsa työskennellessään jyväskyläläisellä sähkömittarivalmistajalla, Enermetillä (yrityksen nimi on nykyään Landis+Gyr). Etäluettavat sähkömittarit olivat yleistymässä ja perustajat aavistivat, että sähköinfrastruktuuria odottaa suuri murros. He tekivät 30-sivuisen suunnitelman, jonka avulla Startup sai 4,8 miljoonan euron rahoituksen.


title: Aidon

text: Tuotekehitys aloitettiin vierailemalla sähköverkkoyhtiöissä, joilta kysyttiin mitä tarvittaisiin, että he investoisivat uudenlaiseen energianmittausratkaisuun ja miten heidän liiketoimintaansa voitaisiin tuoda lisäarvoa. Jo 1990-luvulla oli tehty ensimmäiset etäluettavat sähkömittarit, jotka lähinnä digitalisoivat perinteistä mittarinluentaa. Aidon yhdisti ensimmäisenä sähkömittariin sähköverkon hallintaominaisuuksia, mikä muutti alan pelikentän.


title: Aidon

text: Ensimmäiseksi yritykseen rekrytoitiin perustajien entisiä työkavereita, vuosikymmenen lopulla Nokian lopettaessa Jyväskylässä, saatiin lisää osaavaa työvoimaa. ”Sitten kävi helkkarin hyvä säkä. Joku keksi smartgridin eli älyverkon, jonka ympärillä alkoi tapahtua”, kuvaili toimitusjohtaja Timo Chrons yrityksen vaiheita. Pohjoismainen markkinajohtajuus saavutettiin, kun sopivalla tavalla vaativat suomalaiset asiakkaat auttoivat yritystä edistämään kilpailukykyään.


title: Aidon

text: Vuonna 2010 Aidon työllisti 30-40 henkeä.


title: Aidon

text: Vuonna 2013 omistajien joukkoon liittyi ruotsalainenen sijoittaja Alder.


title: Aidon

text: Vuonna 2015 yrityksen liikevaihto oli 20 miljoonaa euroa. Alkuvuoteen 2016 mennessä Aidon oli solminut sopimukset yli 2,5 miljoonasta mittauspisteestä Pohjoismaissa. Vuonna 2016 se avasi Norjaan logistiikkakeskuksen. Vuosina 2014-2017 Aidon lähes kymmenkertaisti liikevaihtonsa (90 miljoonaa euroa vuonna 2017).


title: Suomen Baseball- ja Softball-liitto

text: Suomen Baseball- ja Softball-liitto edustaa baseballia ja softballia Suomessa. Liitto on perustettu 9.3.1981. Samana vuonna pelattiin ensimmäinen baseballin SM-sarja. Vuotta aiemmin Erkki Heikkilä oli perustanut Turkuun Bases BSC:n. Järjestön toimisto sijaitsee Vantaalla.


title: Federalist Society

text: Federalist Society for Law and Public Policy Studies eli Federalist Society on yhdysvaltalainen organisaatio, joka kannattaa Yhdysvaltain lain konservatiivista ja libertaristista tulkintaa. Organisaatioon kuuluu oikeustieteiden opiskelijoita ja tutkijoita sekä lakimiehiä. Federalist Societyyn kuului vuonna 2018 sen oman arvion mukaan yli 65 000 jäsentä. Järjestön tulot olivat vuonna 2017 yhteensä noin 20,4 miljoonaa ja menot 18,2 miljoonaa Yhdysvaltain dollaria.


title: Federalist Society

text: Federalist Societyn perusti vuonna 1982 Steven G. Calabresi, joka tuolloin opiskeli oikeustieteitä Yalen yliopistossa. Myöhemmin organisaation toiminta on laajentunut lähes kaikille Yhdysvaltain oikeustieteitä opettaville yliopistokampuksille. Samalla Federalist Societysta on tullut hyvin vaikutusvaltainen organisaatio. Esimerkiksi Yhdysvaltain korkeimman oikeuden nykyisistä tuomareista ainakin John Roberts, Samuel Alito ja Neil Gorsuch on liitetty organisaatioon.


title: Minna Canth -palkinto

text: Minna Canth -palkinto on Suomen Messusäätiön rahoittama palkinto, joka myönnetään vuosittain ”yhteiskuntamme ravistelijalle” Helsingin kirjamessuilla. Palkinnon suuruus oli 5 000 euroa vuonna 2017 ja 10 000 euroa vuonna 2018.


title: Aaveväestö

text: Aaveväestö on menneisyyden väestö, jota ei enää ole olemassa risteytymättömänä ja jonka olemassaolo perustuu tilastolliseen rekonstruktioon. Aaveväestö on katoamisestaan huolimatta jättänyt geneettisen jälkensä myöhempiin ihmisiin, mistä sen olemassaolo on voitu havaita.


title: Aaveväestö

text: Aaveväestöistä (engl. "ghost populations") alettiin puhua vuonna 2004. Sen jälkeen kun geneettistä aineistoa on kerätty lisää nykyihmisiltä ja muinaisten ihmisten jäänteistä, on saatu määriteltyä useita aaveväestöjä. Jos tällaiseen muinaiseen aaveväestöön kuuluvan ihmisen jäännökset löydetään, väestö lakkaa olemasta aaveväestö. Löydetyn perimän tutkimuksen avulla voidaan nähdä entistä kauemmas menneisyyteen ja ehkä löytää yhä varhaisempia aaveväestöjä.


title: Aaveväestö

text: Yksi kadonnut väestö, joka löydettiin aluksi aaveväestönä, oli 15 000 vuotta sitten pohjois-Euraasiassa asunut väestö, josta nykyajan eurooppalaiset ja Amerikan alkuperäiskansat osittan polveutuvat. Vuonna 2013 löydettiin vihdoin ensimmäinen tätä väestöä edustava näyte eli ”tyyppinäyte” keski-Siperian Mal’tasta, jolloin se lakkasi olemasta aaveväestö. Tämän yksilön perimän perusteella muinaisia muuttoliikkeitä ja risteytymisiä pystyttiin selvittämään aiempaa tarkemmin. Tutkimuksissa selvisi, että alkuperäisten amerikkalaisten perimästä yksi kolmasosa tuli näiltä muinaisilta pohjoiseuraasialaisilta ja loput itäaasialaisilta. Samalla pystyttiin selittämään eurooppalaisten ja amerikkalaisten geneettinen yhteys, joka oli aiemmin yllättäen havaittu.


title: Aaveväestö

text: Pohjoiseuraasialaisia varhaisempi aaveväestö on niin sanotut ”peruseuraasialaiset”, joka on ei-afrikkalaisten sukulinjojen erkaantumisten syvin jako. He kuuluvat eri sukulinjaan kuin eurooppalaiset metsästäjä-keräilijät, itäaasialaiset sekä pohjoiseuraasialainen Mal’ta, eikä heissä ole näistä poiketen juuri lainkaan neandertalilaista perimää. Peruseuraasialaiset risteytyivät muiden väestöjen kanssa ja muodostivat nykyisen eurooppalaisen ja Lähi-idän väestön, joiden perimästä peruseuraasialaista on noin neljäsosa. Sama osuus heidän perimäänsä on myös iranilaisten ja intialaisten sukupuussa. Peruseuraasialaista DNA:ta ei toistaiseksi ole eristetty.


title: Aaveväestö

text: Itä-Aasiassa on tehty suhteellisen vähän muinaisen väestön perimän tutkimusta. Geneetikko David Reich arvelee, että kaakkoisaasialaisten perimästä suurin osa tulee ”Jangtsen aaveväestöstä”, ja han-kiinalaisten sekä tiibetiläisten perimästä suurin osa tulee ”Keltaisenjoen aaveväestöstä”.


title: Aaveväestö

text: Afrikassa aaveväestöksi on määritelty esimerkiksi eräs itäafrikkalainen ryhmä, jonka perimä tuli muinaisilta itäafrikkalaisilta metsästäjä-keräilijöiltä ja muinaisilta länsieuraasialaisilta. Tämä ryhmä risteytyi khoisankieliä puhuneiden väestöjen kanssa ja katosi 1800–900 vuotta sitten. Vuonna 2017 löydettiin ensimmäinen tähän väestöön kuulunut näyte.


title: Aaveväestö

text: Saharan eteläpuolista Itä-Afrikkaa dominoi aikoinaan aaveväestö, ”itäafrikkalaiset metsästäjä-keräilijät”, jonka syrjäyttivät lännestä levinneet viljelijäväestöt. Itäafrikkalaisista metsästäjä-keräilijöistä polveutuvat jotkin Etiopian, Kenian ja Tansanian myöhemmät metsästäjä-keräilijäkansat kuten hadzat. Tämän aaveväestön esivanhemmat saattoivat kuulua väestöön, josta Afrikan ulkopuolelle suuntautunut muuttoliike yli 50 000 vuotta sitten lähti, sillä he ovat läheisempää sukua ei-afrikkalaisille kuin nykyisille afrikkalaisille.


title: Aaveväestö

text: Joidenkin Etelä-Amerikan Amazonian intiaaniväestöjen perimästä parisen prosenttia on peräisin Australian, Uuden-Guinean ja Andamaanien väestöiltä. Tämä viittaa muinaiseen aaveväestöön, joka saattoi tulla Amerikkaan pohjoisesta eri aikaan ja eri reittiä kuin muuttajien valtaosa.


title: Elizabeth Loftus

text: Elizabeth Loftus (o.s. "Fishman"; s. 16. lokakuuta 1944) on yhdysvaltalainen psykologi, joka on tutkinut erityisesti valemuistoja.


title: Darwin (Galápagossaaret)

text: Darwin on Galápagossaariin kuuluva saari, jonka pinta-ala on 2,33 neliökilometriä. Se on saariston luoteisin saari, ja siellä lisääntyy muun muassa nokitiira.


title: Darwin (Galápagossaaret)

text: Darwin on Galápagossaarten luoteisin saari, ja sieltä on noin 160 kilometriä Isabelalle. Sen pinta-ala on 2,33 neliökilometriä ja korkein kohta 168 metriä. Darwin on tulivuoren huippu. Vuori kohoaa noin tuhat metriä merenpohjan yläpuolelle.


title: Darwin (Galápagossaaret)

text: Darwinilla elää monia lintuja, ja se on saariston ainoa saari, jolla nokitiira lisääntyy. Dawinia ympäröivät vedet puolestaan on tunnettuja vasarahaipopulaatiostaan.


title: Darwin (Galápagossaaret)

text: Darwin ja sen lähellä oleva Wolf ovat suojeltuja, mutta suojelun varmistaminen on vaikeaa saarten syrjäisen sijainnin takia.


title: Mäkilähtöavustin

text: Mäkilähtöavustin on auton ominaisuus, joka helpottaa liikkeelle lähtöä ylämäessä. Mäkilähtöavustin tuottaa jarrupiiriin painetta, kun kytkinpoljin painetaan pohjaan ja estää näin auton valumisen mäessä alaspäin.


title: Mäkilähtöavustin

text: Mekaaninen mäkilähtöavustin on jarruissa oleva venttiili, jossa on kuula. Ylämäessä kuula tukkii venttiilin, kun kytkin on pohjassa. Alamäessä kuula puolestaan valuu pois venttiilin suulta. Nykyään mäkilähtöavustimet ovat kuitenkin elektronisia.


title: Piikatyöryhmä

text: Piikatyöryhmä, virallisesti "Kotitalouksien työllistämismahdollisuuksia selvittävä työryhmä", lyhyemmin "Kotitalouksien työllistämistyöryhmä", oli hallituspuolueita edustavista ministerien erityisavustajista koottu ryhmä. Sen tehtävänä oli etsiä keinoja, joilla kotitalouksia voitaisiin kannustaa palkkaamaan ulkopuolista työvoimaa kotitöiden tekemiseen.


title: Piikatyöryhmä

text: Esitys luovutettiin ministeri Arja Alholle 30. heinäkuuta 1996. Se sai runsaasti huomiota, ja käyttöön tuli laajalti juuri nimitys piikatyöryhmä. Erilaiset piika-alkuiset sanat yleistyivät julkisuudessa. Piika-sana oli ollut kuitenkin käytössä vastaavaa keskustelua käytäessä jo 1970- ja 1980-luvuilla. Suomen Sosialidemokraatissa oli 7. tammikuuta 1987 uutinen, jossa otsikkona oli ”’Piikavähennys’ jäi harmittamaan”.


title: Villardonnel

text: Villardonnel on kunta Lounais-Ranskassa Auden departementissa Occitanien alueella. Se sijaitsee noin 20 kilometriä Carcassonnen kaupungista pohjoiseen.


title: Villardonnel

text: Lokakuussa 2018 Auren departementtia kohdanneissa rajuissa tulvissa sai surmansa ainakin kolmetoista ihmistä. Villardonnel oli yksi pahiten tulvista kärsineistä kunnista.


title: Johan Alén

text: Johan Alén (s. 14. maaliskuuta 1976 Rovaniemi) on suomalainen runoilija, kirjailija ja toimittaja. Hän on toiminut Kulttuurivihkot-lehden päätoimittajana (1999–2004).


title: Johan Alén

text: Alén on valmistunut Helsingin yliopistosta humanististen tieteiden kandidaatiksi pääaineena yleinen kirjallisuustiede ja työskennellyt useissa lehdissä. Hän oli Kulttuuri-, mielipide- ja tiedelehtien liiton puheenjohtaja 2003.


title: Johan Alén

text: Marraskuussa 2016 hän kirjoitti Kansan Uutisiin pääministeri Juha Sipilän mahdollisesta esteellisyydestä hallituksen Terrafame-kaivoksen rahoituspäätöksessä, mistä seurasi Juha Sipilän ja Yleisradion toimintaa koskeva kohu.


title: Conques-sur-Orbiel

text: Conques-sur-Orbiel on kunta Lounais-Ranskassa Auden departementissa Occitanien alueella. Se sijaitsee noin 10 kilometriä Carcassonnen kaupungista koilliseen.


title: Conques-sur-Orbiel

text: Lokakuussa 2018 Auren departementtia kohdanneissa rajuissa tulvissa sai surmansa ainakin kolmetoista ihmistä. Conques-sur-Orbiel oli yksi pahiten tulvista kärsineistä kunnista.


title: Villa Rulludd

text: Villa Rulludd on huvila joka sijaitsee Espoon Iiivisniemessä, Rullaniementien päässä, eli Suinosaimen uimarannan läheisyydessä. Villa Rulluddenilla on museo, joka on auki yhden päivän kuukaudesta.


title: Villa Rulludd

text: Villa Rulludd koostuu kahdesta huvilasta, jotka rakennuttivat rakennuttivat Alfred Kihlman vuonna 1873 ja Lorenzo Kihlman 1893.


title: Val de Lambronne

text: Val de Lambronne on kunta Lounais-Ranskassa Auden departementissa Occitanien alueella. Se sijaitsee noin 24 kilometriä Limouxin kaupungista länteen.


title: Val de Lambronne

text: Kunta muodostettiin 1. tammikuuta 2016, kun kaksi kuntaa Caudeval ja Gueytes-et-Labastide yhdistyivät. Uuden kunnan hallintopaikaksi nimettiin Caudeval.


title: Quillan

text: Quillan on kunta Lounais-Ranskassa Auden departementissa Occitanien alueella. Se sijaitsee Audejoen varrella, noin 30 kilometriä Limouxin kaupungista etelään.


title: Quillan

text: Kunta muodostettiin 1. tammikuuta 2016, kun kaksi kuntaa Quillan ja Brenac yhdistyivät. Uuden kunnan hallintopaikaksi nimettiin Quillan.


title: Aidattu tulevaisuus

text: Aidattu tulevaisuus on Teksti-TV 666:n ensimmäinen studioalbumi, joka julkaistiin 7. syyskuuta 2018.


title: Aidattu tulevaisuus

text: Albumi debytoi Suomen virallisen listan sijalla 37, ja levymyynti nosti sen fyysisen albumilistan seitsemännelle sijalle.


title: Aidattu tulevaisuus

text: Soundin Mikael Mattila antoi albumille kolme tähteä viidestä. Hän kuvailia albumia yhtyeen vakaimmaksi ja jääräpäisimmäksi, ja vertasi sitä aloituskappaleessakin käsiteltävään Ford Mondeoon: Varmaksi ja muodokkaaksi, mutta massiivisuutensa takia hitaasti kääntyväksi ja möhkälemäiseksi. Hän piti muuten hyvän kokonaisuuden suurimpana ongelmana sävellysten sisällöllistä yksinkertaisuutta.


title: 1, 2, 3

text: 1, 2, 3 on Teksti-TV 666:n kokoelma-albumi, joka sisältää kokonaisuudessaan yhtyeen kolme ensimmäistä EP:tä, jotka julkaistiin vuosina 2014–2016. Kokoelma julkaistiin 7. lokakuuta 2016 levymerkillä Svart Records. Albumi debytoi Suomen virallisen listan sijalla 27.


title: 1, 2, 3

text: Albumi julkaistiin kolmen eri värin painoksissa, joista rajoitetuinta verenpunaista painosta sai ainoastaan Svartin myymälästä ja yhtyeen keikoilta.


title: 1, 2, 3

text: Infernon Mikko Malm antoi albumille arvosanan 4/5. Hän piti EP-nippua raikkaana ja hypnoottisena, ikiaikaisena kokonaisuutena. Hän sanoi kokoelman sisältävän omat levykohtaiset kohokohtansa, ja totesi kappaleiden avautuvat todella vasta livetilanteessa.


title: Otsonpesä

text: Otsonpesän rivitalo on vuonna 1959 valmistunut Espoon Tapiolassa sijaitseva Kaija ja Heikki Sirenin suunnittelema asuinkiinteistö.


title: Otsonpesä

text: Rakennuksen on urakoinut Rakennus- ja insinööritoimisto Yrjö Karjalainen Oy, joka urakoi myös muita Tapiolan alueen rakennushankkeita. Ensimmäiset asukkaat olivat Tapiolaa rakentaneiden rakennusliikkeiden johtajia ja omistajia, ja kiinteistö poikkesi 150–250m²:n huoneistokokojensa puolesta Tapiolan muusta kerrostalo- ja rivitalorakentamisesta, mikä herätti poliittista närää asuinalueen ideologista taustaa ajaneissa piireissä. Erityisesti rakennuksen sijainnista Tapiolantien, Kontionkujan ja Otsolahdentien rajaamaan kortteliin kerrostalojen ja merenrantapuiston välissä aiheutui kaavoituspoliittista keskustelua.


title: Otsonpesä

text: Kiinteistössä on viisi asuntoa, joista suurin on alun perin ollut Yrjö Karjalaisen perheen omassa käytössä.


title: Otsonpesä

text: Otsonpesä on esitelty sadoissa arkkitehtuurin julkaisuissa, ja se on arkkitehtuuriltaan yksi Suomen kansainvälisesti tunnetuimmista asuinkiinteistöistä. Se on saanut vaikutteita 1930-1950 -lukujen kansainvälisistä varhaisen funktionalismin kohteista ja inspiroinut myöhempiä, erityisesti 1960-luvulla valmistuneita funktionalistisen tyylin rakennuksia ympäri maailman. Rakennuksen julkisivu ja tunnetuimmat yksityiskohdat ovat suojeltuja.


title: Otsonpesä

text: Rakennus on muurattu tiilestä ja se koostuu palikkamaisista osista. Julkisivu on valkoinen, siinä on suuria ikkunapintoja ja valkoisuutta korostamassa mustaa vaakalaudoitusta.


title: Kosto elää!

text: Kosto elää! on Huoran toinen studioalbumi, joka julkaistiin 2. marraskuuta 2018. Albumin kantavina teemoina ovat aikalaispolitiikka, syrjäytyminen, väkivalta ja vääryys.


title: Kosto elää!

text: Levyn ensisingle ”Puukottaja” julkaistiin huhtikuussa 2018. Se sai hyvän vastaanoton, ja se oli radiosoitossa mm. YleX:llä ja Radio Rockilla. Toinen single, vesistöjen tilasta kertova ”Huhtasaareen” julkaistiin 14. syyskuuta 2018. Kolmas, eroja käsittelevä kappale ”Oispa kaljaa” julkaistiin 26. lokakuuta 2018.


title: Kosto elää!

text: Yhtyeen levynjulkaisukiertua alkaa Helsingin Nosturista, ja päättyy joulukuun puolivälissä Tampereen Klubille.


title: Maximinus Aixlainen

text: Pyhä Maximinus Aixlainen (myös Maximin; kuollut 1. vuosisadalla) oli palestiinalainen Aixin ensimmäinen piispa, marttyyri ja pyhimys. Hänen kerrotaan olleen yksi Jeesuksen 72:sta opetuslapsesta ja menneen pyhien Magdaleenan ja Martan sekä heidän veljensä Lazaruksen kanssa Etelä-Ranskaan. Sanotaan myös että pyhimys oli sokeana syntynyt mies, jonka Jeesus paransi. Hänet mainitaan vuoden 1914 "Martyrologium Romanumissa" ja hänen muistopäiväänsä vietetään 8. kesäkuuta. Toisaalta Aixin 1300- ja 1400-luvun messukirjoissa ja breviaareissa häntä muistetaan 7. kesäkuuta, mutta Vezelayn breviaarissa myös 8. kesäkuuta.


title: Etiopian presidentti

text: Etiopian presidentti on Etiopian muodollinen valtionpäämies. Virka on suureksi osaksi seremoniallinen. Ylintä poliittista valtaa käyttää pääministeri.


title: Etiopian presidentti

text: Presidentti valitaan epäsuoralla vaalitavalla: valinnan tekevät maan parlamentin molemmat kamarit. Presidentti valitaan kuusi vuotta kestävälle virkakaudelle, ja sama henkilö voidaan valita korkeintaan kahdelle kaudelle.


title: Martti Launis

text: Martti Johannes Launis (22. toukokuuta 1946 Helsinki – 29. syyskuuta 2018 Helsinki) oli suomalainen laulaja ja työturvallisuusasiantuntija. Hän oli Agit Prop -yhtyeen perustajajäsen muodostaen sen pitkäikäisen ydinryhmän yhdessä Pekka Aarnion, Monna Kamun ja Sinikka Sokan kanssa. Ennen Agit Propin perustamista Launis lauloi lapsuudenystävänsä Aarnion kanssa Guldkurkorna-yhtyeessä, joka kuului folkmusiikin suomalaisiin pioneereihin.


title: Martti Launis

text: Launis työskenteli pitkään asiantuntijana Työterveyslaitoksella ja julkaisi useita ergonomiaan liittyviä oppaita. Hän kuoli syöpään syyskuussa 2018.


title: Martti Launis

text: Martti Launiksen isä oli pastori Ilmo Launis, ja yksi hänen veljistään on graafikko Mika Launis.


title: Riitta Poikselkä

text: Riitta ”Rilli” Poikselkä on suomalainen elokuvaleikkaaja.


title: Riitta Poikselkä

text: Taideteollisen korkeakoulun elokuvataiteen osastolla opiskellut Rilli Poikselkä on toiminut freelance-leikkaajana vuodesta 1991. Hän voitti parhaan leikkauksen Jussi-palkinnon elokuvasta "Kovasikajuttu" (2012) ja oli Jussi-ehdokkaana yhdessä Otto Heikolan kanssa sen jatko-osasta "Tokasikajuttu" (2017). Hän on leikannut myös Auli Mantilan elokuvan "Neitoperho" (1997 sekä yhdessä Tomas Tängin kanssa Klaus Härön elokuvan "Näkymätön Elina" (2003) .


title: Riitta Poikselkä

text: "Kovasikajutun" työryhmän jäsenenä Poikselkä palkittiin vuonna 2012 myös elokuvataiteen valtionpalkinnolla. Muut työryhmän jäsenet olivat Sami Jahnukainen, Jukka Kärkkäinen ja J-P Passi.


title: Riitta Poikselkä

text: Poikselkä opettaa elokuvaleikkausta Turun ammattikorkeakoulun taideakatemiassa. Hän on opettanut ja luennoinut myös Taideteollisessa korkeakoulussa, Teatterikorkeakoulussa, Helsingin Metropolia-ammattikorkeakoulussa, Lahden muotoiluinstituutissa ja Lapin ammatti-instituutissa.


title: Riitta Poikselkä

text: Rilli Poikselkä soittaa rumpuja yhtyeessä The Almost Gayntry Band.


title: Siniseeprakala

text: Siniseeprakala ("Devario malabaricus") on särkikaloihin kuuluva sinivalkoinen kala.


title: Siniseeprakala

text: Siniseeprakala kasvaa noin 12 senttiä pitkäksi. Se on väriltään sinivalkoinen. Koiras on naarasta värikkäämpi ja hoikempi.


title: Siniseeprakala

text: Siniseeprakala on kotoisin Etu-Intian länsirannikolta ja Sri Lankasta.


title: Siniseeprakala

text: Siniseeprakala on vilkas, aika rauhaton uimari. Se viihtyy vain parvessa. Siniseeprakalan lisääntyminen muistuttaa muita seeprakaloja.


title: Siniseeprakala

text: Siniseeprakalalle mieluinen veden lämpötila on 22–25 astetta. Sille hyvä pH on 6,5–7,5 ja veden kovuus alle 15. Sille hyvä akvaario on pitkä ja hiekkapohjainen. Sille pitää olla paljon tilaa ja kasvillisuutta.


title: Siniseeprakala

text: Siniseeprakala on lähes kaikkiruokainen. Sille kelpaavat esimerkiksi hiutaleet, pienet pelletit ja pienet elävät sekä pakastetut eläimet.


title: Luonnollinen tappajasolu

text: Luonnollinen tappajasolu eli NK-solu ("Natural killer cell") on immuunijärjestelmään kuuluva valkosolu eli leukosyytti. Sen tehtäviin kuuluu tunnistaa ja tuhota suoraan elimistössä sellaisia soluja, joiden solukalvojen pinta-antigeenit ovat muuttuneet indikoiden virusinfektiota tai muuttumista syöpäsoluksi. Tyypillinen tällainen muutos on MHC-I -proteiinin katoaminen isäntäsolun pinnalta.


title: Maastohiihdon Suomen Cup 2011–2012

text:
Maastohiihdon Suomen Cupin kausi 2011–2012 oli kilpailusarjan ensimmäinen kausi. Se alkoi Sotkamon Vuokatista 29. lokakuuta 2011 ja päättyi Kuusamon Rukalle 15. huhtikuuta 2012. Myös Keuruulla ja Imatralla käydyt SM-kilpailut laskettiin cup-pisteytykseen.
Ensimmäinen kilpailukausi on Suomen Cupin historian ainut kausi kun osakilpailuviikonloppuja on ollut vain viisi.


title: Maastohiihdon Suomen Cup 2011–2012

text: Suomen Cupin kilpailut pisteyttiin identtisesti maastohiihdon maailmancupin henkilökohtaisten kilpailujen kanssa. Pisteitä jaettiin jokaisen kilpailun 30 parhaalle oheisen taulukon perusteella. Viestikilpailuissa seuroille jaettiin kaksinkertaiset pisteet.


title: Maastohiihdon Suomen Cup 2011–2012

text:
Tulokset
Tulokset


title: Maastohiihdon Suomen Cup 2011–2012

text: Suomen Cupin kaikki kilpailut televisioitiin Ylen kanavilla.


title: As the Kingdom Drowns

text: As the Kingdom Drowns on Psycropticin tuleva seitsemäs studioalbumi, joka julkaistaan 9. marraskuuta 2018. Albumi on tyyliltään edeltäjiään synkempi.


title: As the Kingdom Drowns

text: Kappale ”Directive” julkaistiin singlenä, ja siitä kuvattiin musiikkivideo.


title: J. D. Martinez

text: Julio Daniel Martinez (s. 21. elokuuta 1987 Miami, Florida, Yhdysvallat) on yhdysvaltalainen baseballpelaaja. Hänen pelipaikkansa on takakentällä ja hän on tehokas lyöjä. Hänet tunnetaan lempinimellä "Flaco".


title: J. D. Martinez

text: Martinez aloitti Major League -uransa heinäkuussa 2011. Hän on edustanut Houston Astrosia vuosina 2011–2013, Detroit Tigersia vuosina 2014–2017, Arizona Diamondbacksia kaudella 2017 sekä Boston Red Soxia kaudella 2018. Hänet palkittiin Hank Aaron -palkinnolla American Leaguen parhaana lyöjänä kaudella 2018 sekä valittiin American Leaguen tähdistöjoukkueeseen kausina 2015 ja 2018. Hän kuului World Seriesin voittaneeseen joukkueeseen kaudella 2018.


title: Ultu Ulla

text: Ultu Ulla on Rings of Saturnin neljäs studioalbumi, joka julkaistiin 28. heinäkuuta 2017. Albumi on yhtyeen ensimmäinen Nuclear Blastin julkaisema levy.


title: Ultu Ulla

text: Kappaleista ”Margidda” ja ”Inadequate” kuvattiin musiikkivideot.


title: Ultu Ulla

text: Kaaoszinen Samuel Järvinen piti albumia hyvin kitarapainotteisena sekä yhtyeen teknisimpänä taidonnäytteenä. Hän kuvaili äänimaailmaa suppeaksi, mutta sanoi levyn olevan yhtyeen helposti lähestyttävin ja hauskin.


title: Prometium(III)oksidi

text: Prometium(III)oksidi tai prometiumoksidi PmO on harvinaisen maametallin prometiumin epäorgaaninen yhdiste hapen kanssa. Se on yleisin prometiumin yhdiste.


title: Prometium(III)oksidi

text: Prometiumoksidi esiintyy kiderakenteeltaan kolmessa muodossa:


title: Prometium(III)oksidi

text: Matalissa lämpötiloissa vallitseva kuutiollinen muoto muuttuu monokliiniseksi kuumennettaessa 750–800 °C, ja tämä siirtymä kumoutuu ainoastaan sulattamalla oksidi. Siirtymä monokliinisesta muodosta heksagonaaliseen tapahtuu 1 740 °C lämpötilassa. Myöskään prometiumoksidin voimakas radioaktiivisuus ei vaikuta sen kiderakenteeseen.


title: Pekka Hartikainen

text: Juho Pekka Hartikainen (18. kesäkuuta 1861 Rantasalmi – 27. tai 28. syyskuuta 1889 Viipuri) oli suomalainen toimittaja joka käytti kirjoituksissaan muun muassa salanimiä "Juho Pekka", "Mäenpekka" ja "Rollo".


title: Pekka Hartikainen

text:
Hartikaisen vanhemmat olivat talonomistaja Erik Johan Hartikainen ja Fredrika Kemiläinen. Hän pääsi ylioppilaaksi 1880 Kuopion lyseosta ja opiskeli sitten Helsingin yliopistossa.
Hartikaisen opiskeluaikainen ystävä Arvid Järnefelt omisti hänelle kokonaisen luvun kirjassaan Vanhempieni romaani ja Järnefelt esitteli Hartikaisen myös äitinsä Elisabeth Järnefeltin salongissa. Järnefeltin mukaan Hartikainen oli maalaispoika joka ei osannut kuin Savon murretta tullessaan opiskelemaan Helsingin yliopistoon. Hän nousi kuuluisuuteen ylioppilaspiireissä esitettyään syksyllä 1880 Vanhalla ylioppilastalolla koko ravintolasalin yleisölle kansanomaisen rekilaulun. Tästä saivat alkunsa illanvietot joissa Hartikainen esitti rekilauluja ja savolaista huumoriaan murrejuttuineen. Hän joutui kuitenkin näiden laulattamisiltojen myötä viina- ja vekselikierteeseen opintojen joutuessa kärsimään. Lopulta hänen takaajansa joutuivat maksamaan keväällä 1885 Hartikaisen osakuntavelat joista hän ei enää itse selvinnyt. Viimeiset vuotensa Hartikainen vietti Kuopiossa ja Viipurissa ja oli toimittajana Tapio-lehdessä ja sen jälkeen Viipurin Uutiset ja Viipurin Sanomat-lehdissä. Hän kuoli syksyllä 1889 ilmeisesti keuhkotautiin.


title: Pekka Hartikainen

text: Hartikainen sai Savo-karjalaisen osakunnan palkinnon 1882 novellistaan "Keisarin tuttu", hän toimitti osakunnan käsinkirjoitettua Savo-Karjala-lehteä, järjesti kansantajuisia luentoja Suomalainen Nuija-yhdistyksen piirissä ja oli mukana radikaalien suomenmielisten K. P. T.-seurassa. Hän sai 1882 stipendit Kuopioon ja Tuusniemelle suuntautuneita kansatieteellisiä tutkimusretkiä varten. Hartikainen suoritti ensimmäisenä Helsingin yliopistossa tutkinnon unkarin kielessä. Martti Ruutu piti vuonna 1938 julkaistussa Savo-karjalaisen osakunnan historian ensimmäisessä osassa Hartikaista toveripiirinsä lupaavimpana kirjallisena lahjakkuutena.


title: Pekka Hartikainen

text: Pekka Hartikainen haudattiin Viipuriin. Muistopuheen piti toimittaja Matti Kurikka.


title: Axelson

text: Axelson tai Axelsson on muun muassa seuraavien henkilöiden sukunimi:


title: Roger Maris

text: Roger Maris (10. syyskuuta 1934 Hibbing Yhdysvallat – 1985) oli yhdysvaltalainen baseballpelaaja. Hän pelasi Major League Baseball -urallaan Cleveland Indiansissa 1957–1958, Kansas City Athleticsissä 1958–1959, New York Yankeesissä 1960–1966 ja St. Louis Cardinalsissa 1967–1968.


title: Roger Maris

text: Maris valittiin American Leaguen arvokkaimmaksi pelaajaksi kausina 1960 ja 1961. Kaudella 1961 hän löi 61 kunnaria ja rikkoi Babe Ruthin 24 vuotta vanhan ennätyksen. Maris voitti World Seriesin kausina 1961, 1962 ja 1967.


title: Berghäll

text: Berghäll ja Berghell tarkoittaa seuraavia:


title: Aino Lampinen

text: Aino Katri Lampinen (s. 7. syyskuuta 1909) oli suomalainen kotitalousopettaja, joka toimi Keski-Suomen kotitalousopettajaopiston rehtorina. Vuosina 1954–1969 hän työskenteli myös "Kotitalous"-lehden päätoimittajana.


title: David Freese

text: David Richard Freese (s. 28. huhtikuuta 1983 Corpus Christi, Texas, Yhdysvallat) on yhdysvaltalainen baseballpelaaja. Hän on pelipaikaltaan kolmosvahti.


title: David Freese

text: Freese aloitti Major League -uransa huhtikuussa 2009 ja on edustanut St. Louis Cardinalsia 2009–2013, Los Angeles Angels of Anaheimia 2014–2015, Pittsburgh Piratesia 2016–2018 sekä Los Angeles Dodgersia kauden 2018 loppupuolella. Hän oli voittamassa MLB:n mestaruutta vuonna 2011 ja hänet valittiin tuolloin World Series -loppuottelusarjan arvokkaimmaksi pelaajaksi. National Leaguen tähdistöjoukkueeseen hänet valittiin vuonna 2012.


title: Anthony Rizzo

text: Anthony Vincent Rizzo (s. 8. elokuuta 1989 Fort Lauderdale, Florida, Yhdysvallat) on yhdysvaltalainen baseballpelaaja. Hän on pelipaikaltaan ykkösvahti.


title: Anthony Rizzo

text: Rizzo aloitti Major League -uransa kesäkuussa 2011. Hän edusti kaudella 2011 San Diego Padresia ja on kaudesta 2012 edustanut Chicago Cubsia. Hän oli voittamassa MLB:n mestaruutta vuonna 2016 ja hänet valittiin National Leaguen tähdistöjoukkueeseen vuosina 2014–2016.


title: Matti Luoma (filosofi)

text: Matti Albert Luoma (10. heinäkuuta 1925 Tampere – 15. marraskuuta 2007 Tampere) oli suomalainen filosofi, psykologi ja dosentti. Luoma opiskeli Turun yliopistossa filosofiaa ja psykologiaa valmistuen vuonna 1950. Hän väitteli tohtoriksi Helsingin yliopistossa 1959.


title: Matti Luoma (filosofi)

text: Luoma oli Tampereen yliopiston kulttuurifilosofian dosentti ja hän toimi 20 vuotta yliopiston opiskelijoiden psykoterapeuttina ja psykologina Ylioppilaiden terveydenhoitosäätiössä. Luoman kiinnostuksen kohteina olivat erityisesti kulttuurifilosofia ja uskonnonfilosofia sekä viimeksi Intian filosofia.


title: Markus Jokela (valokuvaaja)

text: Markus Jokela (s. 1952 Helsinki) on suomalainen lehtivalokuvaaja, joka tunnetaan erityisesti "Helsingin Sanomien" Kuukausiliitteeseen tekemistään dokumentaarisista värikuvareportaaseista tavallisten ihmisten arjesta eri puolilta maailmaa.


title: Markus Jokela (valokuvaaja)

text: Markus Jokela aloitti pitkän uransa "Helsingin Sanomissa" kirjoittavana toimittajana vuonna 1982. Vuosikymmen myöhemmin hän siirtyi kuvatoimittajaksi ja valokuvaajaksi. Hän työskenteli paljon yhdessä vuonna 2016 kuolleen toimittaja Ilkka Malmbergin kanssa.


title: Markus Jokela (valokuvaaja)

text: Jokela on palkittu Vuoden kuvajournalisti -palkinnolla vuosina 2015 ja 2016. World Press Photo -kilpailussa Jokela on palkittu kolmesti, viimeksi kolmannella palkinnolla pitkien valokuvaprojektien sarjassa kokoelmastaan "Table Rock, Nebraska". Vuonna 1990 hän sai valokuvataiteen valtionpalkinnon.


title: Viikko (täsmennyssivu)

text: Viikko tarkoittaa seuraavia:


title: Katakombi (täsmennyssivu)

text: Katakombi tarkoittaa seuraavia asioita:


title: Édgar Rentería

text: Édgar Enrique Rentería (s. 7. elokuuta 1975 Barranquilla, Kolumbia) on kolumbialainen, vuonna 2011 ammattilaisuransa lopettanut baseballpelaaja. Hän oli pelipaikaltaan polttaja.


title: Édgar Rentería

text: Rentería edusti Major League -urallaan Florida Marlinsia 1996–1998, St. Louis Cardinalsia 1999–2004, Boston Red Soxia 2005, Atlanta Bravesia 2006–2007, Detroit Tigersia 2008, San Francisco Giantsia 2009–2010 ja Cincinnati Redsiä 2011. Hän oli voittamassa MLB:n mestaruutta vuosina 1997 ja vuonna 2010. Jälkimmäisellä kerralla hänet valittiin World Series -loppuottelusarjan arvokkaimmaksi pelaajaksi. National Leaguen tähdistöjoukkueeseen hänet valittiin vuosina 1998, 2000, 2003, 2004 ja 2006.


title: Pequot-sota

text: Pequot-sota käytiin vuosina 1636–1637 pequotien intiaaniheimon, sekä Amerikkaan saapuneiden puritaanisiirtolaisten ja näiden intiaaniliittolaisten välillä. Sota oli ensimmäinen suurempi konflikti intiaanien ja siirtolaisten välillä Uudessa Englannissa. Sota huipentui puritaanien ja heidän intiaaniliittolaistensa tuhotessa pequotien Mystic-nimisen asutuskeskuksen. Sodan jälkeen heikentyneet Uuden Englannin intiaanit eivät muodostaneet uudestaan uhkaa siirtolaisille ennen kuningas Philipin sotaa nelisenkymmentä vuotta myöhemmin.


title: Pequot-sota

text: Ensimmäiset puritaanit saapuivat "Mayflower"-laivalla Cape Codille marraskuussa 1620 ja hieman myöhemmin he perustivat Plymouthin siirtokunnan. Puritaanit olivat Englantilaisia protestantteja, jotka halusivat eroon eurooppalaisten kirkkojen vaikutuspiiristä ja he saivat luvan siirtyä Amerikkaan Englannin kuninkaalta. Suurimmat intiaaniheimot nykyisen Bostonin ja Providencen välillä olivat puolestaan pequotit ja narrangansettit. Monet ensimmäisistä siirtolaisista kuolivat nälkään puutteellisten viljely, kalastus ja metsästystaitojensa takia, mutta intiaanien avulla osa heistä selviytyi. Intiaanit antoivat siirtolaisille ruokaa, opettivat näitä viljelemään paikallisia kasveja, kuten maissia, kurpitsaa ja papuja. Syksyllä 1621 puritaanit ja paikalliset intiaanit viettivät yhteistä sadonkorjuujuhlaa eli kiitospäivää. Intiaaneille siirtolaisten saapuminen merkitsi kuitenkin onnettomuutta. Ilmeisesti sattumalta heidän mukanaan Amerikkaan saapunut maksatulehduksia aiheuttanut virus tappoi ehkä jopa 90 % Uuden Englannin intiaaneista.


title: Pequot-sota

text: Mayflowerin saapumisen jälkeen alueelle tuli uusia siirtolaisia ja alkuperäinen Plymouth jäi pian uuden Bostonin siirtokunnan varjoon. Yksi Bostoniin saapuneista siirtolaisista oli puritaanipappi Roger Williams. Williams alkoi intiaaneja käännyttääkseen opiskelemaan paikallisia kieliä, kuten nipmuckia, showatuckia ja narragansettia. Kieliä opeteltuaan ja intiaaneihin tutustuttuaan Williamsista tuli intiaanien puolestapuhuja, mikä ajoi hänet riitoihin Plymouthin siirtokunnan kuvernööri Willian Bradfordin kanssa. Williams pakeni Massachusettsista ja perusti etelään Providencen siirtokunnan, josta myöhemmin kehittyi nykyinen Rhode Island. Paetessaan hän oli myös ystävystynyt vuonna 1632 wampanoagien johtajaksi nousseen päällikkö Massasoitin kanssa. Wampanoagit olivat narrangansettien vihollisia, mutta alueen poliittinen tilanne pysyi vakaana wampanoagien liittoutuessa siirtolaisten kanssa ja narrangansettit olivat haluttomia ryhtymään sotaan näitä vastaan.


title: Pequot-sota

text: Poliittinen vakaus vaarantui vuonna 1634. Hollantilainen laivuri oli surmannut pari pequotia ja nämä olivat kostaneet surmaamalla pari englantilaisia, ehkä koska he eivät osanneet erotella hollantilaisia ja englantilaisia toisistaan. Englantilaiset vaativat surmaajia antautumaan heille, mutta tähän intiaanit eivät suostuneet. Samoihin aikoihin pequotien liittolaiset läntiset nianticit surmasivat narragansettien kaupparetkikunnan. Eri intiaaniheimojen väliset suhteet ja näiden suhteet hollantilaisiin ja englantilaisiin siirtolaisiin olviat näin kiristyneet huomattavasti. Alkoi liikkua huhuja, joiden mukaan pequotit olivat alkaneet muodostamaan intiaanien liittoumaa siirtolaisten ajamiseksi mereen.


title: Pequot-sota

text: Pequot sodan alkaessa vuonna 1636 puritaanijohtajat pyysivät apua Roger Williamsilta, joka oli saanut mainetta välittäjänä intiaanien ja siirtolaisten välillä. Williams matkasi narragansettien suureen keskuskaupunkiin, jotta nämä pidettäisiin pequotien liittouman ulkopuolella. Narragansettien päällikkö Canonicus ja tämän poika Mixannon liittoutuivat siirtolaisten kanssa ja saman kaltainen sopimus saatiin aikaan myös moheganien ja massachusettsien kanssa. Siirtolaiset olivat näin koonneet Williamsin avulla puolelleen enemmän intiaaneja, kuin pequotit.


title: Pequot-sota

text: Hollantilaiset olivat tällä välin vanginneet narragansettien "sachemin" eli päällikön Tabotemin. Pequotit kostivat sotaretkillä eurooppalaisia siirtolaisia vastaan. 23. huhtikuuta 1637 he surmasivat 30 siirtolaista Wethersfieldin kaupungissa. Siirtolaiset ja heidän kanssaan liittoutuneet narragansettit kostivat tekemällä sotaretken pequotien Mystic-nimiseen paaluvarustusten suojaamaan kaupunkiin. Pequot-sodan huipennuksena kaupunki sytytettiin tuleen ja tulipalossa sai surmansa ehkä jopa yli 600 intiaania. Kaupunki oli tuhottu puolessa tunnissa. Tulipaloa pakenevat surmattiin puritaanien ja narragansettien käsissä.


title: Pequot-sota

text: Suurin osa pequotien intiaaniheimosta sai surmansa pequot-sodan aikana. Kuvernööri William Bradford kuvaili Mysticin verilöylyä Jumalan suomaksi voitoksi. Intiaanien puolesta työskennellyttä Williamsia puritaanien toiminta kauhistutti. Siirtolaisista oli tullut nyt Uuden Englannin voimakkain tekijä, kun vielä muutama vuosikymmen ennen sotaa he olivat muodostaneet vain pienen vähemmistön alueen asukkaista. Pequotien tuhon jälkeen Uuden Englannin intiaanit eivät muodostaneet merkittävää uhkaa siirtolaisille lähes neljäänkymmeneen vuoteen, jolloin alkoi kuningas Philipin sota.


title: Hinkalokuoriainen

text: Hinkalokuoriainen ("Tribolium confusum") on pimikkökuoriaisten ("Tenebrionidae") heimoon kuuluva varastopimikkälaji. Aikuinen hinkalokuoriainen on noin 3-4 mm pitkä ja on väriltään punaruskea. Aikuinen elää yli 3 vuotta ja naaras voi munia yli vuoden. Hinkalokuoriaisen toukka on noin 7-8 mm pitkä, vaaleankeltainen ja lieriömäinen. Toukat kaivautuvat jyvien ytimeen. Hinkalokuoriaista esiintyy lähinnä myllyissä ja leipätehtaissa kulkeutuen niihin viljojen mukana. Esiintyy harvoin asunnoissa. Hinkalokuoriainen syö viljan jyvän rikki menneitä ytimiä, jauhoa ja muita viljatuotteita, papuja, kaakaon ja puuvillan siemeniä, kuorittuja pähkinöitä, kuivattuja hedelmiä, kuivattuja vihanneksia, lääkkeitä, mausteita, suklaata, maitojauhetta ja eläinten nahkaa. Hinkalokuoriainen on levinnyt laajasti kaikille mantereille. Lajin leviämistä voi torjua siisteydellä ja matalalla lämpötilalla sillä laji on herkkä kylmyydelle ja kaikki kehitysasteet kuolevat, jos tuotteet jäädytetään viikoksi alle -25 C asteen lämpötilaan. Hinkalokuoriaisen on kuitenkin todettu talvehtivan viljavarastossa, joissa ne voivat muodostaa pesäkkeitä, joissa niiden elintoimminnot kehittävät tarvittavan lämmön.


title: Hinkalokuoriainen

text:
Hinkalokuoriainen on hyvin samannäköinen samaan sukuun kuuluvan vakkakuoriaisen ("Tribolium castaneum") kanssa. Erona on kuitenkin se, että hinkalokuoriaisen tuntosarvet ovat nelijaokkeisia ja paksunevat vähitellen kärkeä kohti kun taas vakkakuoriaisen tuntosarvien pää on nuijamaisempi. Toinen vähäinen eri on keskiruumiin muoto. Hinkalokuoriainen muistuttaa myös rohmukuoriaista ("Tribolium destructor"), mutta on sitä jonkin verran pienempi.
Suomessa hinkalokuoriainen luokitellaan vieraslajiksi.


title: Vichai Srivaddhanaprabha

text: Vichai Srivaddhanaprabha (, 4. huhtikuuta 1958 Bangkok – 27. lokakuuta 2018 Leicester) oli thaimaalainen liikemies ja miljardööri, joka on King Power -kauppaketjun perustaja ja omistaja. Hänet tunnettiin myös Englannin Valioliigassa pelaavan Leicester Cityn jalkapallojoukkueen omistajana, jonka Srivaddhanaprabha osti vuonna 2010. "Forbes"-lehden mukaan hän oli Thaimaan viidenneksi rikkain henkilö. Srivaddhanaprabhan varallisuudeksi arvioitiin lokakuussa 2018 noin 4,9 miljardia dollaria.


title: Vichai Srivaddhanaprabha

text: 27. lokakuuta 2018 hänen käyttämänsa helikopteri putosi Leicesterissä King Power Stadiumin pysäköintipaikalle Valioliiga-ottelun jälkeen. Hän menehtyi tapaturmassa neljän muun helikopterissa olleen henkilön kanssa.


title: John Snow

text: John Snow (15. maaliskuuta 1813 York – 16. kesäkuuta 1858 Lontoo) oli brittiläinen lääkäri, jota pidetään yhtenä epidemiologian perustajista. Hän osoitti vuonna 1854 tilastollisella tutkimuksella, että kulkutauti kolera levisi saastuneen juomaveden välityksellä. Snow oli myös merkittävä anestesiologian edelläkävijä.


title: John Snow

text: Snow syntyi hiilitarhatyöläisen pojaksi. Hän kävi koulunsa Yorkissa ja työskenteli 14-vuotiaasta alkaen lääkärinapulaisena Yorkshiren maaseudulla sekä vuosina 1827–1833 Newcastlessa. Hän aloitti vuonna 1836 varsinaiset lääkärinopinnot ja valmistui vuonna 1844 Lontoon yliopistosta. Snow piti yksityistä vastaanottoa Lontoon Sohossa. Vuonna 1849 hänestä tuli Royal College of Physicians -seuran lisensiaatti.


title: John Snow

text: Vuonna 1846 Snow oppi Yhdysvalloissa vastikään keksityn eetterin käytön kivunlievitykseen leikkauksissa ja hän alkoi välittömästi tutkia kaasumaisen eetterin paineen ja lämpötilan suhdetta. Hänet nimitettiin seuraavana vuonna Lontoon St. George’s -sairaalan anestesiologiksi. Hän aloitti pian kokeilut kloroformilla ja kehitti sen annosteluun tarkoitetun välineen. Snow saavutti niin arvostetun maineen, että häntä pyydettiin annostelemaan kloroformia kuningatar Viktorialle tämän synnytysten yhteydessä vuosina 1853 ja 1857, mikä lisäsi yleistä luottamusta kaasuanestesiaa kohtaan. Snow kirjoitti merkittävän teoksen "On Chloroform and Other Anaesthetics", joka ilmestyi postuumisti vuonna 1858. Hän kuoli samana vuonna sydänkohtaukseen 45-vuotiaana.


title: John Snow

text: Snow oli kasvissyöjä ja absolutisti, mutta joi myöhempinä vuosinaan hieman viiniä.


title: John Snow

text: Parhaiten Snow tunnetaan koleratutkimuksestaan. Hän tutustui tähän kulkutautiin jo Englannin vuosien 1831–1832 ensimmäisen koleraepidemian aikana. Vuosien 1848–1849 seuraavan epidemian aikana hän osallistui Lontoon epidemiologisen seuran perustamiseen ja julkaisi teoksen "On the Mode of Communication of Cholera". Tuohon aikaan koleran uskottiin leviävän myrkyllisten höyryjen eli miasmojen välityksellä, mutta mikrobiteoriaa kannattanut Snow arveli taudinaiheuttajien leviävän ulosteiden kautta veteen ja vaatteisiin. Kun kolmas koleraepidemia puhkesi vuonna 1853, hän ryhtyi suorittamaan Lontoossa tilastollista tutkimusta sairastapauksista todistaakseen väitteensä. Hän vertaili koleratapausten määrää ja sijoittumista kahdella väestöltään samanlaisella Lontoon asuinalueella, jotka saivat juomavetensä eri vesiputkiyhtiöiltä. Sairastumisia oli vähän alueella, jonka vesi tuli Thamesjoen yläjuoksulta kaupungin ulkopuolelta, mutta paljon alueella, joka sai vetensä Lontoon keskusta-alueelta, missä siihen oli sekoittunut viemärivettä. Snow esitti havaintonsa kartoilla kuvitetussa "On the Mode of Communication of Cholera" -teoksen uudessa laitoksessa (1855).


title: John Snow

text: Tutkimuksen ollessa kesken Snow’n kotitienoolla Sohossa puhkesi elokuun 1854 lopussa äkillinen ja raju paikallinen epidemia. Snow laati haastattelujen perusteella kartan osoitteista, joissa ihmisiä oli sairastunut, ja havaitsi niiden keskittyneen erityisesti Broad Streetin yleisen kaivon lähikortteleihin. Snow’n pyynnöstä kaupunginvaltuusto määräsi 8. syyskuuta 1854 poistamaan Broad Streetin kaivon pumpusta kahvan, jotta asukkaat eivät voisi enää ottaa vettä saastuneesta kaivosta. Vaikka Sohon epidemia oli tuossa vaiheessa jo muutenkin laantumassa, Broad Streetin pumpun tekeminen vaarattomaksi Snow’n ripeän toiminnan ansiosta on jäänyt historiaan kansanterveyden edistämisen merkkipaaluna. Koleran aiheuttava bakteeri "Vibrio cholerae" löydettiin samana vuonna, mutta sen merkitys taudin synnyssä ymmärrettiin laajasti vasta 1880-luvulla.


title: George Armitage Miller

text: George Armitage Miller (3. helmikuuta 1920 Charleston, Länsi-Virginia – 22. heinäkuuta 2012 Plainsboro, New Jersey) oli yhdysvaltalainen psykologi. Hän oli yksi kognitiivisen psykologian perustajista. Hän osallistui merkittävästi myös psykolingvistiikan ja ihmisen kommunikoinnin tutkimukseen. Yksi Millerin tunnetuimmista tuloksista on, että ihminen kykenee pitämään mielessään noin seitsemän asiaa, tai yksi tai kaksi enemmän tai vähemmän.


title: George Armitage Miller

text: Miller teki yhteistyötä Noam Chomskyn kanssa Harvardin yliopistossa, ja he kirjoittivat artikkeleita laskennallisesta lingvistiikasta.


title: Juho Päiwiö

text: Juho Aukusti Päiwiö (Päiviö), vuoteen 1895 Andersson (3. kesäkuuta 1869 Turku – 7. tammikuuta 1949 Turku) oli pappi, päätoimittaja ja koulunjohtaja.


title: Juho Päiwiö

text: Päiwiön vanhemmat olivat salvumies Juho Kustaa Andersson ja Gustava Lovisa Cederlöf ja puoliso vuodesta 1903 kirjailija Hilma Naëmi Kyander (k. 1941), kunnallisneuvos Axel Kyanderin tytär. Päiwiö tuli ylioppilaaksi Turun lyseosta 1890 ja vihittiin papiksi 1896. Hän teki vuosisadan vaihteessa opintomatkoja Skandinaviaan ja Saksaan. Ähtävän kirkkoherran apulaisena Päiwiö toimi 1896 ja Tammelan kirkkoherran apulaisena 1896–1899. Päiwiö toimi Paimion kansanopiston johtaja 1899–1918 ja 1925–1939, Hospitz Betel -yhtiön hallituksen puheenjohtaja hän oli 1936 ja toimitusjohtaja vuodesta 1939. "Uuden Auran" päätoimittaja Päiwiö oli 1918–1925 ja maatalousosaston toimittaja 1925–1931. Suomen saviteollisuus -osakeyhtiön toimitusjohtajana Päiwiö oli työskennellyt 1912 ja johtokunnan jäsenenä 1910–1914. Päiwiöllä oli useita seurakunnallisia ja muita luottamustehtäviä. Rovastin arvonimen hän sai 1929. Päiwiö oli myös Turun kaupunginvaltuuston jäsen.


title: Purjemonninen

text: Purjemonninen ("Corydoras delphax") on monnisiin kuuluva laji, jota pidetään myös akvaariokalana.


title: Purjemonninen

text: Purjemonninen kasvaa noin 7-8 cm pitkäksi. Siinä on tummanharmaata, harmaata ja valkoista. Naaras on koirasta suurempi.


title: Purjemonninen

text: Purjemonninen on kotoisin Kolumbiasta, Inidira- ja Orinoco-joilta.


title: Purjemonninen

text: Purjemonninen on paljon liikkuva, rauhallinen parvikala. Se on hyvin vaikeasti viljeltävä.


title: Purjemonninen

text: Purjemonniselle sopiva pH on 6-7 ja veden kovuus alle 10. Sopiva lämpötila on 22-26 astetta. Kala on kaikkiruokainen. Purjemonninen tarvitsee akvaarioon avoimia hiekka-alueita sekä kasvillisuutta ja koloja.


title: Harmaakylkimonninen

text: Harmaakylkimonninen ("Corydoras septentrionalis") on monnisiin kuuluva akvaariokala.


title: Harmaakylkimonninen

text: Harmaakylkimonninen kasvaa noin 5-6 cm pitkäksi. Siinä on hieman vihreää, tummansinistä ja valkoista.


title: Harmaakylkimonninen

text: Harmaakylkimonninen on kotoisin Kolumbiasta ja Venezuelasta, Orinocon sivujoista.


title: Harmaakylkimonninen

text: Harmaakylkimonninen liikkuu paljon. Se on myös rauhallinen parvikala.


title: Harmaakylkimonninen

text: Naaras pyöräyttää 2-4 mätimunaa kerrallaan, pitää niitä paikoillaan eviensä avulla kun koiras hedelmöitää niitä noin 30 sekunnin ajan. Sitten naaras ui sopivaan paikkaan, jonne se asettaa tahmeapintaiset munat. Pari toistaa tätä kunnes unia on hedelmöitetty ja aseteltu noin sata.


title: Harmaakylkimonninen

text: Harmaakylkimonniselle sopiva veden lämpötila on 22-26 astetta, pH 6-7,5 ja veden kovuus alle 10.


title: Scalesia

text: Scalesia on asterikasvien heimoon kuuluva kasvisuku, jota kasvaa kotoperäisesti Galápagossaarilla. Sukuun kuuluu 15 lajia, jotka kasvavat pensaina tai puina.


title: Scalesia

text: Joillain Galápagossaarten saarilla on yksi ylänköjen kasvillisuusvyöhykkeistä nimetty "Scalesia"-vyöhykkeeksi. Kosteiden pilvimetsien valtalaji vaihtelee saarten välillä. Santa Cruzilla, San Cristóbalilla, Floreanalla ja Santiagolla valtalaji on "S. pedunculata", kun taas Isabelalla se on "S. cordata" ja Fernandinalla "S. microcephala".


title: Donald O. Hebb

text: Donald O. Hebb (22. heinäkuuta 1904 Chester, Kanada – 20. elokuuta 1985) oli kanadalainen psykologi, joka oli kiinnostunut aivojen ja mielen välisestä yhteydestä ja erityisesti oppimisen prosesseista.


title: Donald O. Hebb

text: Hebb aloitti työuransa opettajana Montrealin alueella ja jatkoi samaan aikaan psykologian opintojaan. Hän väitteli tohtoriksi vuonna 1932 Harvardin yliopistossa aiheenaan eläinten oppiminen. Hän jatkoi tutkimuksiaan aivojen rakenteen ja älyllisten toimintojen yhteyksistä. Hobbin vuonna 1949 ilmestyneellä kirjalla "The Organization of Behaviour" oli suuri vaikutus suhtautumiseen neuropsykologiaaan ja psykologiaan yleensä. Kirjan tunnetuinta osaa kutsutaan Hebbin teoriaksi. Siinä kuvataan, miten hermosolujen väliset yhteydet muodostuvat kokemusten perusteella. Mitä useammin jotain yhteyttä käytetään, sitä vahvempi ja nopeampi siitä tulee.


title: Puuvilla (täsmennyssivu)

text: Puuvilla voi viitata ainakin seuraaviin:


title: Juuso Ketola

text: Juuso Ketola (s. 18. maaliskuuta 2000 Ulvila) on suomalainen jääkiekkopuolustaja, joka pelaa Mestis-joukkue Kokkolan Hermeksessä lainalla SM-liigajoukkue Porin Ässistä. Hän laukoo oikealta.


title: Juuso Ketola

text: Faneille.com -sivuston toimittaja Toni Rajamäen mukaan Ketolaa voi tituleerata erittäin potentiaaliseksi yleispuolustajaksi. Rajamäen mukaan hän on vahva jässikkä, joka tykkää osallistua hyökkäyksiin. Ketola suurin vahvuus on loistava liike, eikä hänen pelissään ei ole selviä heikkouksia.


title: Juuso Ketola

text: Porin Ässät ry:n sivustolla tehdyn haastattelun mukaan Ketolan suurimpiin vahvuuksiin kuuluu puolutuspään pelaaminen ja kaksinkamppailut ja hänet tunnetaan myös kovana harjoittelijana. Samassa haastattelussa Ässien A-nuorten päävalmentaja Jere Härkälän mukaan Ketola on erittäin hyvä kamppailutilanteissa sekä vastustajan kiekosta irrottamisessa. Härkälän mukaan hän on kaiken kaikkiaan luotettava puolustaja, joka omaa myös erinomaisen laukauksen.


title: Juuso Ketola

text: Ketola aloitti jääkiekkoilun omien sanojensa mukaan noin 8-vuotiaana. Hän on Porin Ässien oma kasvatti. Ketola oli kaudella 2014–2015 C-nuorten SM-karsinnoissa neljällä osumallaan joukkueensa eniten maaleja tehnyt puolustaja Sakari Saarenmaan kanssa. Kaudella 2015–2016 hän oli samassa sarjassa Ässien tehokkain puolustaja ja toiseksi paras maalintekijä tehoilla 7+6=13. Kaudella 2016–2017 Ketola oli kuudella osumallaan seuran B-nuorten eniten maaleja tehnyt puolustaja Roope Elon ja Miikka Huhtalan kanssa. Hän pelasi yli puolet kaudestaan kuitenkin Ässien A-nuorissa, jossa Ketola voitti kauden päätteeksi SM-hopeaa.


title: Juuso Ketola

text: Toukokuussa 2018 Ketola teki Ässien kanssa kolmivuotisen SM-liigasopimuksen. Hän aloitti kauden 2018–2019 A-nuorissa. Ketola teki liigadebyyttinsä 27. lokakuuta 2018 vieraissa Vaasan Sportia vastaan. Hänelle avautui paikka Ässien kokoonpanosta, kun Jere Seppälä oli loukkaantunut. Ketola merkittiin heti joukkueen ykköspuolustajapariin Niko Peltolan viereen. Hän sai ottelussa jääaikaa 15.56 minuuttia ja Ketola keräsi teholukeman -1. Hän sai myös yhden kahden minuutin jäähyn korkeasta mailasta. Ketola pelasi SM-liigassa alkukaudella kaikkiaan viisi runkosarjaottelua ilman tehopisteitä, kunnes tammikuussa 2019 Ässät lainasi hänet Mestis-joukkue Kokkolan Hermekseen.


title: Juuso Ketola

text: Ketola pelasi alle 18-vuotiaiden Ivan Hlinkan muistoturnauksessa vuonna 2017. Hänet valittiin myös alle 18-vuotiaiden MM-leiriryhmään vuoden 2018 turnaukseen, mutta Ketola putosi kuitenkin lopullisesta kisajoukkueesta. Yhteensä hän on pelannut 21 poikien maaottelua.


title: Juuso Ketola

text: Ketola harrasti lapsena myös jalkapalloa.


title: Luettelo moottoripyörätrialin kerhojoukkue SM-mitalisteista

text: Tämä on luettelo moottoripyörätrialin kerhojoukkue Suomen-mestaruustuloksista.


title: Maraapunisaurus

text: Maraapunisaurus fragillimus on sukupuuttoon kuollut sauropodi, joka eli myöhäisjurakaudella. Sen ainoa tunnettu fossiili on Morrisonkerrostumasta löydetty selkärangan pala, joten eläimen tarkka ulkonäkö ja koko jäänevät arvoitukseksi. Ainoan fossiilin jäänteetkin katosivat "Maraapunisauruksen" tultua kuvatuksi 1870-luvulla, ja jäljelle jäi vain piirustuksia ja kenttämuistiinpanoja.


title: Maraapunisaurus

text: "Maraapunisauruksen" kuvasi vuonna 1878 paleontologi Edward Drinker Cope, antaen sille nimen "Amphicoelias fragillimus". Selkärangan palanen oli noin 1,5 metrin pituinen, ja koska se oli vain palanen, sen on arvioitu olleen kokonaisena noin 2,4–2,7 metriä korkea. Yleensäkin eläimen selkänikamaksi tämä salaperäinen fossiili oli jo hurjan suurikokoinen, ja yksilön arvioitiin alun perin olleen pisin ja painavin tunnettu dinosaurus. Suurimmat tehdyt arviot viittaavat 40–60 metrin pituuteen ja 100–150 tonnin painoon, ja lähes kymmenen metrin korkeuteen lantion kohdalta. Tällöin se olisi ollut sinivalasta pitempi ja korkeampi kuin mistä monet pienemmät sauropodit kuten "Diplodocus" pystyivät edes ruokailemaan. Myöhempi analyysi on viitannut siihen, että koko olisi yliarvioitu kuvauksen typografisten virheiden vuoksi. Vuonna 2018 paleontologi Kenneth Carpenter julkaisi tieteellisen tutkimuksen, jossa hän siirsi entisen "A. fragillimuksen" omaan "Maraapunisaurus"-sukuunsa, ja luokitteli sen Diplodocidaen sijasta Rebbachisauridae-heimoon. Hän kumosi epäilyt typografisista virheistä, ja arvioi dinosauruksen koon lähisukuisen "Limayasauruksen", eikä "Diplodocuksen" mittasuhteilla. Tuloksena "Maraapunisaurus" oli noin 30–32 metriä pitkä ja kahdeksan metriä korkea lantion kohdalta, eli se oli "Supersauruksen" ja "Diplodocus hallorumin" kokoluokkaa.


title: Väinö Hyppönen

text: Väinö Daniel Hyppönen (15. joulukuuta 1878 Kuopio – 1958) oli suomalainen Tampereella vaikuttanut kenkätehtailija.


title: Väinö Hyppönen

text: Hyppösen isä toimi kauppiaana Kuopiossa ja hän muutti jo nuorena Tampereelle jossa hän kävi myös kauppaopiston kurssin. Koulusta päästyään Hyppönen oli rahastonhoitajana Edward Walleniuksen 1897 perustamassa Suomen Kenkä- ja Nahkatehdas Oy:ssä Korkeakoskella vuoteen 1905 saakka ja sitten viisi vuotta Tampereen Sanomain Oy:n taloudenhoitajana.


title: Väinö Hyppönen

text: Oman kenkätehtaan Hyppönen perusti Tampereelle 1910 ja yrityksestä muodostettiin 1912 osakeyhtiö Hyppösen Kenkätehdas Oy. Hyppönen oli yhtiön toimitusjohtajana kevääseen 1926 saakka. Vuonna 1912 yhtiö hankki kolmikerroksisen tehdasrakennuksen Viinikankatu 19:stä, mutta se kävi pian ahtaaksi tuotannon kasvaessa. Uusi arkkitehti Jussi Paatelan suunnittelema kuusikerroksinen tehdasrakennus valmistui Tampereen Hatanpäälle 1917. 1920-luvun alussa tehtaassa oli noin 500 työntekijää ja päivittäin valmistui tuhat paria jalkineita. 1920-luvulla tehdas valmisti huomattavia määriä sotilassaappaita. Tehtaan myynti oli suurimmillaan vuonna 1921 yli 27 miljoonaa markkaa. Kovan kilpailun takia vaikeuksiin joutunut Hyppösen kenkätehdas joutui 1927 Pohjoismaiden Yhdyspankin haltuun ja kenkien valmistus päättyi. Kumiteollisuus Oy osti tehtaan vuonna 1928 ja tehtaassa valmistettiin sitten kumijalkineita ja kaasunaamareita. Nykyisin tehdasrakennuksessa toimii Hatanpään Teollisuustalo.


title: Väinö Hyppönen

text: Hyppönen oli sittemmin toimitusjohtajana Väinö Hyppönen Oy:ssä joka edusti Suomessa useita ulkomaisia nahka- ja kenkäteollisuuden tarvikkeita valmistaneita tehtaita. Hyppönen johti myös Keski-Suomen Terva Oy:tä. Hän oli Suomen jalkinetehtaiden työnantajaliiton johtokunnan puheenjohtajana sekä kauppa- ja teollisuuskomitean neuvoston jäsenenä. Hän kuului Tampereen teatterin johtokuntaan ja omisti myös merkittävän taidekokoelman.


title: Väinö Hyppönen

text: Väinö Hyppösen testamenttilahjoituksesta muodostettiin Väinö ja Mauri Hyppösen Stipendirahasto joka jakaa opintostipendejä.


title: Painkiller Jane (elokuva)

text: Painkiller Jane on vuonna 2005 julkaistu yhdysvaltalainen televisioelokuva, jonka on ohjannut Sanford Bookstaver. Se perustuu samannimiseen sarjakuvahahmoon, vaikkakin poikkeaa juoneltaan suuresti sarjakuvan tarinasta. Elokuvan ensiesitys oli Sci-Fi Channelin kanavalla 10. joulukuuta 2005.


title: Painkiller Jane (elokuva)

text: Elokuvan jälkeen Painkiller Janesta tehtiin televisiosarja, joka seurasi sarjakuvan tarinaa tarkemmin.


title: Painkiller Jane (elokuva)

text: Emmanuelle Vaugierin esittämä merijalkaväen sotilas Jane Browning altistuu tehtävänsä aikana tuntemattomalle kemialliselle aseelle, jonka jälkeen hän pystyy parantumaan fyysisistä vahingoista paljon normaalia ihmistä nopeammin.


title: Joona Sotala

text: Joona "Serral" Sotala (s. 22. marraskuuta 1998) on suomalainen Starcraft II -ammattilaispelaaja. Sotalan kilpauran merkittävin saavutus on vuosittaisen, MM-tason WCS Global Finals -turnauksen voittaminen marraskuussa 2018.


title: Joona Sotala

text: Sotala osallistui "Copenhagen Games Spring 2012" ja "WCS 2012 Finland Nationals" -tapahtumiin.


title: Joona Sotala

text: Huhtikuussa 2013 Sotala liittyi suomalaiseen Ence Esports -organisaatioon. Encen riveissä Sotala osallistui "Dreamhack Open: Bucharest" -turnaukseen, josta hän tosin putosi jo ennen pudotuspelejä. Sotalan kokonaisvaltainen mutta haastava pelityyli kuitenkin herätti huomiota.


title: Joona Sotala

text: Ence Esportsin lopetettua toimintansa Sotala liittyi mYinsaninty-joukkueeseen helmikuussa 2014.


title: Joona Sotala

text: Sotala osallistui suomalaisen "Assembly Winter 2016" -tapahtuman Starcraft II -turnaukseen, jonka hän voitti. 4. lokakuuta 2016 Sotala liittyi jäilleen Ence Esports -joukkueen riveihin. Lokakuussa 2016 Sotala voitti "TaKe's Penthouse Party" -turnauksen.


title: Joona Sotala

text: Tammikuussa 2017 Sotala osallistui "IEM Season XI – World Championship" -turnauksen karsintoihin ja maaliskuussa pelatussa pääturnauksessa hän voitti oman lohkonsa päätyen lopulta kahdeksan parhaan joukkoon. Kesäkuussa Sotala saavutti vuoden korkeimman WCS sijoituksensa "WCS Jönköping" -turnauksessa, jossa hän sijoittui toiseksi. Myöhemmin samana vuonna hän osallistui myös "TaKe's Penthouse Party 3" -turnaukseen tullen toiseksi. Vuoden 2017 päätapahtumassa "WCS Global Finals" Sotala saavutti sijat 9–12. "World Electronic Sports Games 2017" -turnauksen Euroopan ja itsenäisten valtioiden yhteisön karsintaottelussa Sotala saavutti voitollaan vuoden isoimman palkintopottinsa.


title: Joona Sotala

text: Sotala aloitti vuoden näyttävästi voittamalla ensimmäisen WCS-turnauksensa Leipzigissä. Turnauksen voittajana hän automaattisesti myös lunasti itselleen paikan "WCS Global Finals" -turnaukseen. Helmikuussa "Intel Extreme Masters" -turnauksessa Sotala sijoittui kahdeksan parhaan joukkoon. Maaliskuussa Sotala sijoittui kolmanneksi kahdessa merkittävässä turnauksessa, "IEM Season XII – World Championship" ja "World Electronic Sports Games 2017".


title: Joona Sotala

text: WCS turnauksista seuraavana oli vuorossa kesäkuussa järjestetty "Austinin osakilpailu", jonka Sotala jälleen voitti. Tämän jälkeen oli vuorossa "WCS Valencia" jonka hän myös voitti. Kolmannen voittonsa myötä Sotala nousi toiseksi ihmiseksi maailmassa joka oli pystynyt voittamaan kolme neljästä osakilpailusta samana vuonna.


title: Joona Sotala

text: Elokuussa vuorossa oli Soulissa Etelä-Koreassa järjestetty "GSL vs. the World" -turnaus. Etelä-Koreaa pidetään Starcraft-pelin kotimaana ja Sotalan voiton merkittävyyttä korostaakin se, että hän oli vasta toinen Etelä-Korean ulkopuoleinen pelaaja, joka on onnistunut voittamaan merkittävän turnauksen siellä. Voiton myötä Sotala nousi tilastollisesti maailman ykköspelaajaksi.


title: Joona Sotala

text: Syyskuussa Sotala osallistui Montrealissa vuoden viimeiseen WCS-osakilpailuun ja onnistui ensimmäisenä ihmisenä voittamaan kaikki neljä vuoden osakilpailua. Voitoillaan Sotala lujitti asemaansa yhtenä maailman parhaista pelaajista.


title: Joona Sotala

text: Sotala voitti Yhdysvalloissa pelatut "StarCraft II" -pelin maailmanmestaruuskilpailut BlizzCon-tapahtumassa ja voitti 280 000 dollaria. Vuoden 2018 aikana hän on voittanut yli 470 000 dollaria.


title: Libanonin kriisi 1958

text: Libanonin kriisi 1958 oli konflikti Libanonin maroniittikristittyjen ja muslimien välillä vuonna 1958. Yhdysvallat puuttui kriisiin Libanonin presidentti Camille Chamounin pyynnöstä lähettämällä maahan laivaston, maavoimien ja merijalkaväen joukkoja, yhteensä noin 14 000 miestä. Tämä oli ensimmäinen kerta Yhdysvaltain historiassa, kun se lähetti joukkojaan Lähi-itään interventiotarkoituksessa. Kriisin syntymiseen vaikutti Libanonin sisäisten jännitteiden lisäksi Irakin vallankumous 14. heinäkuuta 1958 sekä presidentti Chamounin länsimielisyys, jota arabinationalistit, Egyptin presidentti Gamal Abdel Nasser sekä Yhdistynyt arabitasavalta vastustivat.


title: Libanonin kriisi 1958

text: Yhdysvaltalaisjoukkojen ensimmäiset osastot nousivat maihin 15. heinäkuuta Beirutin turistirannalle, jossa bikiniasuiset siviilit tervehtivät heitä. Beirutin satama ja lentokenttä vallattiin, ja kaupunkiin johtaville teille asetettiin tarkastuspisteitä. Presidentti Chamoun jatkoi virassaan kautensa loppuun, ja syyskuussa uudeksi presidentiksi valittiin kristitty kenraali Fuad Chehab. Pääministeriksi nousi muslimitaustainen Rashid Karami. Yhdysvallat veti joukkonsa Libanonista 25. lokakuuta.


title: Libanonin kriisi 1958

text: Libanonin kriisin alkuvaiheessa sitä pidettiin vakavana konfliktina. Urho Kekkonen kommentoi sitä päiväkirjassaan tiuhaan, ja "Helsingin Sanomissa" kerrottiin brittilehdistön kirjoituksista, joiden mukaan kriisi voi johtaa maailmansotaan suurvaltojen välillä.


title: Risto Suomi

text: Risto Eino Olavi Suomi (s. 23. syyskuuta 1951 Helsinki) on suomalainen taidemaalari ja taidegraafikko.


title: Risto Suomi

text: Suomi on opiskellut 1969–1970 ja 1976–1977 Vapaassa Taidekoulussa, sekä vuosina 1972–74 ja 1977–78 Aukusti Tuhkan taidegrafiikan koulussa. Kymmenen vuoden ajan 1984–94 Risto Suomi toimi Litografian ja Elävän mallin piirtämisen tuntiopettajana Taideteollisessa Korkeakoulussa. Ensimmäisen yksityisnäyttelyn Suomi piti vuonna 1981 Taidegraafikot-galleriassa Helsingissä. Hänellä on ollut useita kymmeniä yksityisnäyttelyitä niin Suomessa ja ulkomailla, kuten Pariisissa, Brysselissä ja Tukholmassa. Yksityisnäyttelyiden lisäksi Risto Suomi on osallistunut lukuisiin kymmeniin kansainvälisiin ja kotimaisiin yhteisnäyttelyihin.


title: Risto Suomi

text: Teoksissaan Risto Suomi yhdistelee korkeakulttuurin ja populaarikulttuurin kuvastoa. Hän lähestyy aiheitaan eläinhahmojen ja ihmisen kuvien kautta – jänis, hevonen, joutsen ja karhu toistuvat monissa teoksissa Suomen omakuvan ohella. Suomen vahva symbolikieli, sekä selkeät värit ja pinnat ovat piirtyneet kaikkien nykytaidetta seuraavien tajuntaan. Risto Suomen sininen kuvaa äärettömyyttä, teoksissa toistuva tähtitaivas ja täysikuu ovat olleet taiteilijan ihailun ja ihmetyksen kohteena. Taiteilija kuvailee hänen kuvastonsa olevan muodostunut hänen lapsuudesta, muistoista, myyteistä ja tarinoista. Luonto, sekä eläinhahmot ovat toistuva symbolinen kohde hänen kuvastossaan. Risto Suomen toteuttaa teoksensa pääasiassa maalauksina, grafiikkana, sekä valokuvina ja toisinaan niiden yhdistelminä.


title: Risto Suomi

text: Jo uransa alkuvaiheista lähtien Suomi on herättänyt kiinnostusta taidekentällä. Tunnustuksena työstään hän on saanut Suomen Taiteilijaseuran tunnustuspalkinnon vuonna 1986, ja vuonna 1997 hänet palkittiin kuvataiteen Suomi-palkinnolla. Samana vuonna hän oli Helsingin juhlaviikkojen suomalainen taiteilija. Suomen teoksia löytyy useista kokoelmista: niin suomalaiset taidemuseot, säätiöt ja yritykset kuin ulkomaiset yksityiskeräilijätkin ovat hankkineet niitä kokoelmiinsa.


title: Yhdistetyn maailmancup 2018–2019

text: Yhdistetyn maailmancup 2018–2019 alkoi 24. marraskuuta 2018 Kuusamon Rukalla ja päättyy 17. maaliskuuta 2019 Saksan Schonachissa. Kauden aikana järjestetään 21 henkilökohtaista kilpailua sekä kolme joukkuekilpailua, joista kaksi on parikilpailuja.


title: Yhdistetyn maailmancup 2018–2019

text: "Tilanne 14/21 osakilpailun jälkeen"


title: Yhdistetyn maailmancup 2018–2019

text: "Tilanne 15/24 osakilpailun jälkeen"


title: Trixie Mattel

text: Brian Michael Firkus, paremmin tunnettu taiteilijanimellä Trixie Mattel (s. 28. elokuuta 1989) on yhdysvaltalainen drag queen, laulaja, koomikko ja tv-persoonallisuus. Mattel tunnetaan "RuPaul’s Drag Race" -sarjan seitsemännen kauden kilpailijana ja "Rupaul's Drag Race: All Stars" kolmannen kauden voittajana, sekä esiintymisestä web-sarjassa "UNHhhh" ja sen "Viceland"-jatkossa "Trixie & Katya Show" yhdessä juontajan Katya Zamolodchikovan kanssa. Mattelin ensimmäinen albumi, "Two Birds", julkaistiin 2017, jonka jälkeen hänen toinen albuminsa, "One Stone", julkaistiin 2018.


title: Ape Rantaniemi

text: Pekka Aappo (Ape) Rantaniemi (2. joulukuuta 1873 Kemi – 23. huhtikuuta 1952 Helsinki) oli opettaja, päätoimittaja, koulunjohtaja ja taidelahjoittaja.


title: Ape Rantaniemi

text: Ape Rantaniemen vanhemmat olivat maanviljelijä, valtiopäivämies Aapo Rantaniemi ja Maria Liisa Herva. Rantaniemi oli naimisissa 1903–1914 taiteilija Hilkka Finnen kanssa. Rantaniemi tuli ylioppilaaksi Oulun lyseosta 1894 ja valmistui filosofian kandidaatiksi 1900. Hän opiskeli 1905–1906 Lontoossa. Rantaniemi oli luonnonhistorian opettaja Kemin yhteiskoulussa 1901–1905 ja Oulun suomalaisessa yhteiskoulussa 1906–1918, Oulun suomalaisen reaalilyseon lehtori hän oli vuodesta 1908 ja Oulun työväenopiston johtaja 1907–1908 sekä 1910–1919. Hän oli "Nuoren Voiman" perustaja ja päätoimittaja 1908–1909 sekä "Perä-Pohjolaisen" taloudenhoitaja 1902–1905. Vuodesta 1922 Rantaniemi toimi opettajana Turussa ja Tampereella vuosina 1932–1936.


title: Ape Rantaniemi

text: Kemin taidemuseon kokoelmat saivat alkunsa Rantaniemen tekemästä huomattavasta lahjoituksesta.


title: Nuolimonninen

text: Nuolimonninen ("Corydoras hastatus") on monnisiin kuuluva akvaariokala.


title: Nuolimonninen

text: Nuolimonninen on väreiltään tummanharmaa ja vaaleanpunainen. Pyrstö on musta ja siinä on kaksi valkoista täplää. Se kasvaa noin 3 cm pitkäksi.


title: Nuolimonninen

text: Nuolimonninen on kotoisin Boliviasta ja Brasiliasta.


title: Nuolimonninen

text: Nuolimonninen on pieni ja vilkas panssarimonni. Se on arka, ja viihtyy parhaiten parvessa, pienten rauhallisten kalojen kanssa. Naaras on koirasta isompi. Sen viljely ei ole vaikeaa.


title: Nuolimonninen

text: Nuolimonniselle akvaarion vähimmäiskoko on 45 litraa. Se tarvitsee avoimia hiekka-alueita, mutta myös paljon kasvillisuutta. Sille sopiva pH on 6-7 ja veden kovuus alle 10, sekä lämpötila 23-27 astetta. Kala on kaikkiruokainen.


title: Esa Ellonen

text: Esa Olavi Ellonen (12. heinäkuuta 1934 Kemi – 27. syyskuuta 2018 Espoo) oli suomalainen mestaruustason pöytätenniksenpelaaja ja diplomiekonomi. Ellonen voitti pöytätenniksen Suomen-mestaruuden vuosina 1952 ja 1957. Hän toimi Suomen pöytätennisliiton puheenjohtajana 1974–1988 sekä osallistui Pohjoismaiden ja Euroopan järjestöjen hallintoon. Työuransa hän teki muun muassa Oy Mercuri-Instituutti Ab:n palveluksessa.


title: Arvi Kahri

text: Arvi Ilmari Kahri (19. joulukuuta 1935 Kymi – 21. syyskuuta 2018 Helsinki) oli suomalainen lääkäri ja professori, joka opetti pitkään Helsingin yliopistossa. Hän valmistui lääketieteen lisensiaatiksi vuonna 1963, ja väiteltyään tohtoriksi 1966 hän suoritti jatko-opintoja Harvardin yliopistossa 1968–1970.


title: Arvi Kahri

text: Kahti opetti anatomiaa ja patologiaa Helsingin yliopiston patologian laitoksessa vuodesta 1962 alkaen, aluksi assistenttina, vuodesta 1981 apulaisprofessorina; hän jäi eläkkeelle vuonna 2000. Hän julkaisi kaikkiaan noin 90 kirjoitusta anatomian, patologisen anatomian ja kokeellisen endokrinologian alalta.


title: Arvo Eränen

text: Arvo Emil Eränen (24. lokakuuta 1886 – 9. elokuuta 1940) oli suomalainen arkkitehti.


title: Sam (televisiosarja)

text: Sam on brittiläinen televisiosarja, jota Granada-yhtiö tuotti 39 jaksoa vuosina 1973–1975. Se kertoo pienen kaivoskylän elämästä Yorkshiressa vuodesta 1936 vuoteen 1974. Sarjan on käsikirjoittanut John Finch, jonka "Samia" edeltävä menestyssarja oli "Ashtonin perhe". Myös "Sam"-sarjasta tuli Britanniassa niin suosittu, että se voitti katsojaluvuissa jopa "Coronation Streetin".


title: Sam (televisiosarja)

text: Suomessa sarjan ensimmäinen tuotantokausi esitettiin Yle TV1 -kanavalla kesällä 1974 ja toinen tuotantokausi Yle TV2:lla kevättalvella 1976. Alkupään jaksoissa Sam Wilsonia lapsena esittää Kevin Moreton ja myöhemmissä jaksoissa aikuisena Mark McManus.


title: Sam (televisiosarja)

text: "Helsingin Sanomien" tv-kriitikko Jukka Kajava arvioi sarjalla parin alkujakson perusteella olevan edellytykset kehittyä tavallista monipuolisemmaksi ja katsotuksi tv-sarjaksi, mutta moitti sitä liian lyhyistä, parin repliikin kohtauksista.


title: Amalarik

text: Amalarik tai Amalaric oli visigoottien kuningas 526–531. Hän oli Alarik II:n ja Theodegothan poika.


title: Amalarik

text: Amalarik oli vasta lapsi, kun hänen isänsä kaatui vuonna 507 taistelussa taistelussa frankkeja ja näiden kuningasta Klodvigia vastaan. Amalarik vietiin turvaan Espanjaan, jota hallitsi tuolloin Amalarikin isoisä äidin puolelta, ostrogoottien kuningas Teoderik Suuri. Espanjassa valtaa käytti Teoderikia edustava varakuningas Theudis. Teoderikin luoltua vuonna 526 Amalarik sai kuninkaan vallan sekä Espanjassa että Languedocissa. Hän meni naimisiin Klodvigin tyttären Klotildan kanssa, mutta liitto oli riitaisa, sillä Amalarik oli areiolainen ja Klotilda katolinen. Tämä johti frankkien valloitukseen, jossa Amalarik sai surmansa.


title: New Orleansin kirvesmies

text: New Orleansin kirvesmies (engl. "Axeman of New Orleans") on tunnistamaton sarjamurhaaja, joka oli aktiivinen New Orleansissa Yhdysvalloissa vuosina 1918–1919. Huolimatta vuonna 1911 tapahtuneista samanlaisista murhista, virallinen uhriluku on vieläkin 6 kuollutta ja 12 haavoittunutta.


title: New Orleansin kirvesmies

text: ”Kirvesmies” sai nimensä siitä, että hän käytti murha-aseena yleensä kirvestä, joka kuului usein uhrille. Uhrit oli tapettu kodeissaan ja rikospaikoilla oli todisteita siitä, että murhaaja oli murtautunut taloon. Uhrien taloista ei ollut varastettu mitään, jonka takia ryöstäminen ei ollut motiivi. Suurin osa Kirvesmiehen uhreista oli italialaisia maahanmuuttajia tai italialais-amerikkalaisia, jonka takia tutkijat ehdottivat, että tappaja saattoi olla etnisesti motivoitunut. Tiedotusvälineetkin huomasivat tämän ja keksivät toinen toistaan hullumpia teorioita, että mafia olisi sekaantunut murhasarjaan tai jopa ollut sen takana. Analyytikot ovat kuitenkin enemmän sitä mieltä, että murhaajan motivoiva tekijä oli seksi; hän oli sadisti, joka nimenomaan etsi naisia uhreikseen.


title: New Orleansin kirvesmies

text: Kriminologit Colin ja Damon Wilson päättelivät, että satunnaiset miesuhrit olivat pelkkiä sivu-uhreja, jotka joutuivat murhaajan ja varsinaisen uhrin (naisen) väliin. Epäuskottavampi teoria on, että murhat olivat tekijän pyrkimys edistämään jazzia. Tämä teoria syntyi kirjeestä, jonka sanotaan olevan Kirvesmiehen lähettämä. Koska murhaajaa ei koskaan ole saatu kiinni, on epäselvää, miksi hän lopetti. Murhasarja päättyi yhtä salaperäisesti kuin oli alkanutkin. 13.3.1919 lehdet kertoivat, että Kirvesmies tappaa aina 15 minuuttia keskiyön jälkeen ja säästäisi ihmiset, joiden talossa soi jazz. Sinä yönä jazzklubit täyttyivät ihmisistä ja bändit soittivat aamuun asti. Murhia ei tapahtunut kyseisenä yönä.


title: David McClelland

text: David McClelland (1917-1998) oli yhdysvaltalainen psykologi, joka tutki motivaatiota ja tarveteoriaa. Hän työskenteli Harvardin yliopistossa yli 30 vuoden ajan.


title: David McClelland

text: McClellandin teorian mukaan ihmisen tarpeet ovat opittu asia ja muotoutuvat elämänkokemusten myötä. Hän jakoi tarpeet seuraavasti:


title: David McClelland

text: McClelland kehitti testin, jossa ihmisille annetaan kuvia, joista pitää kertoa tarina, ja tarinan pohjalta paljastuu tutkittavan tarpeet ja motivaatio. Tätä käytetään johtamisen kehittämisessä.


title: Kuznetsov NK-144

text: Kuznetsov NK-144 on neuvostoliittolaisen Kuznetsovin kehittämä jälkipolttimella varustettu matalan ohivirtaussuhteen suihkumoottori. Sitä käytettiin Tupolev Tu-144:n varhaisissa versioissa, mutta myöhemmissä malleissa se korvattiin taloudellisemmalla Kolesov RD-36-51 -moottorilla. Lisäksi moottorin NK-144-22-versiota käytetään Tupolev Tu-22 -pommikoneissa.


title: Marjukka Urpelainen

text: Marjukka Urpelainen (s. 1989) on Jyväskylän Kirittärissä pesäpalloa pelaava urheilija. Hän on ulkopelissä polttajana ja sisällä etenijänä ja vaihtajana arvostettu pelaaja. Hän on Kajaanin Pallokerhon kasvatti, mutta hänen vahvuutensa yleispelaajana on antanut hänelle paikan yhdestä Suomen vahvimmista seuroista ajatellen Suomen naisten pesäpalloa. Hän kuuluu hallitsevin Suomen mestareihin vuodelta 2018.


title: Barbara W. Tuchman

text: Barbara Wertheim Tuchman (30. tammikuuta 1912 – 6. helmikuuta 1989) oli yhdysvaltalainen historioitsija ja journalisti. Hän sai Pulitzer-palkinnon kahteen kertaan, vuonna 1963 ensimmäisen maailmansodan syttymisestä kertovasta kirjastaan "Elokuun tykit" ja vuonna 1970 kirjasta "Stilwell and the American Experience in China, 1911-45", joka kertoo Joseph Stilwellistä ja laajemmin Yhdysvaltojen toimista Kiinassa toisen maailmansodan aikana.


title: Barbara W. Tuchman

text: Barbara Wertheim suoritti humanististen tieteiden kandidaatin tutkinnon vuonna 1933 Radcliffe Collegessa, Harvardin yliopiston yhteydessä toimineessa naisten oppilaitoksessa. Lama-aikana ei ollut monia työpaikkoja tarjolla, joten Wertheim työskenteli ilman palkkaa kansalaisjärjestössä tutkimusavustajana, ja matkusti Tokioon valmistelemaan opaskirjaa Tyynenmeren alueelle. Hän kirjotti sieltä artikkeleita kahteen lehteen. Hän siirtyi vuonna 1936 toimittajaksi isänsä omistamaan aikakauslehteen "The Nation". Hän raportoi kulttuurista, politiikasta. Hänet lähetettiin Valenciaan raportoimaan Espanjan sisällissodasta, ja samalla hän matkusteli Euroopassa laajemminkin. Hän julkaisi ensimmäisen kirjansa Britannian politiikasta Välimeren alueella vuonna 1938.


title: Barbara W. Tuchman

text: Wertheim palasi New Yorkiin vuonna 1939 ja meni naimisiin Lester Reginald Tuchmanin kanssa. Heille syntyi kolme lasta, ja Wertheim Tuchman alkoi kirjoittaa kirjoja lastenhoidon lomassa ja koulupäivien aikana.


title: Barbara W. Tuchman

text: Hän kirjoitti useita yleistajuisia teoksia kansainvälisestä politiikasta ja sotahistoriasta. Teokset perustuivat huolelliseen pohjatyöhön, usein matkoihin kirjoissa kuvattujen tapahtuien tapahtumapaikoille. Silti Wertheim Tuchman mainitsi tavoitteekseen kirjoittaa mukaansatempaavia tarinoita, joita lukija ei malttaisi laskea kädestään.


Erikoistehtävä Mannerheimin salaisena asiamiehenä 1932–1945 on vuonna 1971 julkaistu Vilho Tahvanaisen fiktiivisenä pidetty muistelmateos jossa hän kertoo olleensa Mannerheimin salainen asiamies.


title: Erikoistehtävä Mannerheimin salaisena asiamiehenä 1932–1945

text: Kertomansa mukaan Tahvanainen työskenteli teini-ikäisestä lähtien eri tehtävissä savottatyömailla Pohjois-Karjalassa. Hän ei juurikaan saanut koulutusta, mutta oli innokas opiskelemaan itsenäisesti. Hän opetteli itse morsetusta ja pikakirjoitusta ja vielä myöhemmin kieliä, mm. viroa.


text: Metsätyömailla hän kohtasi agitaatiota harjoittavia kommunisteja, jotka olivat tulleet rajan takaa Neuvostoliitosta. Nämä värväriagentit ahdistelivat aggressiivisesti metsätyömiehiä oman ideologiansa kannalle. Keväällä 1930 eräs kolmen miehen joukko pakotti Tahvaisen ja hänen työtoverinsa Heikki Laakkosen mukaansa kantamaan reppuja, joissa oli räjähteitä ja patruunoita. Kahden vuorokauden taivalluksen jälkeen poikien onnistui kuitenkin paeta, ja samalla rajavartiomiehet ottivat kaapparit kiinni.


text: Syksyllä 1930 Tahvanainen oli työssä Aittojärven patotyömaalla aivan Neuvostoliiton rajan pinnassa. Siellä hänen työtoverinsa Veikko Pursiainen toimi yhteyshenkilönä, kun rajan takaa tuli 40 sotilasta ja 18 siviilipukuista henkilöä. Tahvanaisen mukaan heidän tehtävänään oli sabotaaši tai jokin valtaus. Tahvanainen seurasi tapahtumia salaa ja onnistui nappaamaan joukon johtajan asiapaperit. Tästä alkoi pakomatka juosten ensin Ilomantsiin ja sieltä linja-autolla aina Joensuun suojeluskuntapiiriin asti.


text: Nämä Tahvanaisen varastamat paperit sisälsivät mm. tiedon, että emigranttikommunistien tavoitteena oli kaapata Suomen hallitus, joka olisi ollut 12. lokakuuta virkamatkalla presidentti Relanderin kanssa Viipuriin. ”Poika, sinä pelastit tällä kertaa Suomen itsenäisyyden!”, sanoivat eversti Sainio ja everstiluutnantti Pajari luettuaan Tahvanaisen tuomat paperit. Lopulta Tahvanainen vietiin kertomaan seikkailustaan pääministeri Svinhufvudille.


text: Kesällä 1932 Tahvanainen sai paikan harjoittelijana Suojärven Suvilahdessa. Junamatkalla työpaikkaansa hän uteliaisuuttaan lyöttäytyi miesjoukkoon, joka osoittautui olevan jonkinlainen kommunistinen vallankumoussolu. Tälläkin kertaa Tahvanainen nappasi joukon salaiset paperit ja juoksi pakoon. Monien vaiheiden jälkeen hän sai yhteyden eversti Sainioon ja sai toimitettua paperit tälle. 8. elokuuta 1932 Tahvanainen vietiin tekemään selkoa tapahtumista Svinhufvudille, josta oli tällä välin tullut tasavallan presidentti. Tapaamisessa oli mukana myös marsalkka Mannerheim, joka laati näistä tapahtumista ja papereista ns. Suvilahti-asiakirjat (S-32).


text: Nämä Tahvanaisen teot johtivat siihen, että Mannerheim halusi hänet salaiseksi asiamiehekseen hoitamaan valtiollisia erityistehtäviä virallisten tahojen ohi. Mannerheim määritteli tehtävän siten, että Tahvanaisen piti


text: Tahvanainen toimi saamiensa tehtävien mukaan, mutta lopulta hänen päätehtäväkseen tuli toimia Mannerheimin salaisten viestien viejänä ensin käsipostina Suomen ja Viron Neuvostoliiton vastaiselle rajalle ja myöhemmin morsetettujen salakielisten viestien välittäjänä ja avaajana.


text: Tahvanainen ei ollut suoraan puolustusvoimien palveluksessa vaan hän työskenteli pääasiassa metsäteollisuuden alalla. Asevelvollisuutensa hän suoritti tavalliseen tapaan, ja se päättyi 15. marraskuuta 1936. Talvisodan aikana Tahvanainen toimi radistina päämajan valvontaosaston Joensuun toimistossa. Myös välirauhan aikana Tahvanainen toimi edelleen Mannerheimin radistina. Jatkosodan aikana Tahvanainen ei enää saanut Mannerheimilta kovinkaan paljon tehtäviä, mutta raportoi tälle Itä-Karjalan kehittämisestä. Tahvanainen osallistui vielä Lapin sotaan; hänet kotiutettiin Kouvolaan tammikuun 31. 1945, jolloin hän oli arvoltaan sotilasmestari. Hänellä oli myös ylioppilastutkinto, hän toimi Haminan verolautakunnassa, Suomen ulkomaankauppaliitossa ja oli Teollisuudenharjoittajain liiton kemianteollisuuden johtokunnan jäsen.


text: Tahvanainen sai kopioitua itselleen osan Suvilahdessa kaappaamiaan salaisia papereita (S-32) vuonna 1945. Asiakirjojen mukaan suomalaisten emigranttikommunistien ja mahdollisesti myös Neuvostoliiton yhteisenä suunnitelmana oli jo vuonna 1932 ottaa Neuvostoliiton vaikutuspiiriin Suomi, Viro, Latvia, Liettua ja Puola kokonaan ja Norja Lofootteihin asti. Harkinnan mukaan olisivat vielä Pohjois-Ruotsi, Gotlanti, Bornholm ja Pommeri olleet valloitettavia alueita. Suomalaisten emigranttikommunistien omana tavoitteenaan oli vallata Suomea niin paljon, että Saimaan kanava – myöhemmin jatkettuna Vienanmerelle asti – olisi jäänyt Karjalan sosialistisen tasavallan rajojen sisäpuolelle, eli O. W. Kuusisen johtaman Karjalan valtion länsiraja olisi kulkenut suunnilleen Haminasta Nurmekseen.